
297 RUNNERS 

ARUBA A BIAHA P'E 

MIAMI FULL & HALF 
MARATHON 2017 



AYERA diabierna 23 coredor miembro 
di 297 Runners Aruba a biaha pa Miami 
pa core e Famoso Miami Full & Flalf 
Marathon, cu e aña aki ta celebra nan 15 
aniversario. 

Awe diasabra 28 di januari lo tin e Famoso 


Miami 5K Tropical cu tambe nan lo par- 
ticipa como warm up p’e careda grandi cu 
ta diadomingo awor 29 januari cuminsando 
n’e American Airlines Arena. 

E siguiente coredornan lo core e Miami 
Full Marathon 42.51cm ta Amadee Nico- 
laas, Shahire Werleman, Aldrick 
Lampe, Ricky Ras & Andre Ange- 
la. Esnan cu lo core e Miami Flalf 
Marathon 2 lkm ta Shamira Clara, 


Gladys Duarte, Yessayray Lopez, Marienne 
Lacle, Marissa Kelly, Ranzino Lacle, Jerr- 
old Tromp, Gino Petrocchi, J-drick Perez, 
Maurice Figaroa, Gerald Werleman, Enzo 
Koolman, Omar Kelly, Gregory Geerman, 
Gregory (Papi) Mathilda, Oscar Ridder- 
staat, Kendry (Kenko) de Lange ScAndrew 
Ras. 

Por sigui tur e coredornan di Aruba durante 
nan careda via di Live Chronotrack. 


Experience the difference 

Alarm Installation 
Camera Installation 
Online viewing 
Monitoring Service 
Guard Service 
Patrol Service 

yourjrrotectwn 
jyartner since 1996 

We don’t just say it... 

We Guarantee it ! 




INVEST 
SECuiu; x.v. 


Phone: (297) 582-7252 
E-mail: insec@setarnet.aw 
Q: @investsecurearuba 


justArrived- 7 tuin schermen" 


Ermelo 
180x180cm 




Price starting from Afl 83,50 
More models available in our store! 


DijthamAruba - www.dijtham.com - Schotlandstraat 67 - Tel. 588 9526 

Departamento di Impuesto a dicidi cu 

Dia 15 di februari 
proximo ta bira 
e ultimo dia 
pa paga impuesto 
pa vehiculo di 
motor 2017 



DEPARTAMENTO di Impuesto ta 
participa cu dia 15 di februari ta bira e 
ultimo dia pa paga por 
lo menos e prome mitar di aña di impuesto 
pa vehiculo di motor di aña 2017. 

Pa ley e fecha final ta 31 di januari, pero 
den deliberacion cu Minister di Finansa, 
mr. Angel Bermudez a dicidi pa extende e 
termino te cu dia 15 di februari proximo. 

Departamento di Impuesto ta spera cu 
asina su clientenan por haya mas tempo pa 
cumpli cu e pago. 

E recomendacion ta lceda si pa no warda 
te na ultimo momento pa haci e pago con- 
cerni. 


Alabes ta recomenda e clientenan cu tin e 
posibilidad pa paga via banco, pa haci esaki 
sea personalmente of online. 

Si ta bay paga via banco mester tene cuenta 
cu e gasto di Afl. 3,- (mitar aña) of Afl. 6,- 
(ful aña) pa por ricibi e stickernan tambe. 

Ultimo dianan por a constata cu e Oficina 
na Camacuri tabata masha yen, te hasta 
ta ser bisa cu no por duna mas number pa 
atende cliente. 

Den combersacion cu Minister Bermudez, 
el a bisa cu e no por compronde e contribuy- 
ente, pasobra for di dia 16 di december, 
por a cuminsa paga belasting riba number 
di auto, pero no, tur hende ta laga esaki pa 
ultimo ora. 


luna, ora cu por cobra atrobe. 

BERMUDEZ 

Den oranan di mainta, nos a papia cu Min- 
ister Angel Bermudez, kende a caba di bolbe 
for di exterior, kende tabata den constante 
deliberacion cu Directora di Departamento 
di Belasting pa studia kico pa haci. 

Un rato despues, nos a haya e noficacion 
cu a dicidi di extende e ultimo dia di pago 
te cu dia 15 di februari. 

Nos a probecha di puntra Minister Bermu- 
dez tambe si el a duna contesta caba n’e 
chofer di e trucknan cu a manifesta den 
siman, y el a bisa cu dialuna awor nan lo 
haya su reaccion. 



Pasobra no solamente na Camacuri tabatin 
tanto hende, pero na tur e MFA-nan, loke 
ta indica cu nos Arubianonan ta gusta laga 
pa ultimo ora, maske cu luna di januari ta 

un luna dificil 
pa tin placa, 
te cu 
fin 
d i 


MEP 

MEP su fraccion tambe a manda un carta cu 
caracter di urgencia pa Minister Bermudez 
cu e peticion, mirando e rij largo di hende 
unda hasta tin hende a bira malo pa cual 
mester a yama ambulance, a bin cu 2 punto. 
Pa pospone fecha di ultimo pago dia 1 di 
maart 2017 y di 2. Mantene e posibilidad 
di pago den 4 plazo. 

Pero pa ora cu Minister Bermudez a haya e 

carta aki, ya su deci- 
sion ta tuma caba. 

Opinion publico nada contento cu demanda di Fiscal 

Fiscal a demanda castigo di 3 aña y 
6 luna pa Pastor abusador/pedofiel 



DIAHUEBS ultimo Corte di Prome 
Instancia a trata e caso di e sospechoso 
L., lcende lo ta un pastor di un misa, 
kende dia 10 di october aña pasa a trata 
na viola un mucha menor di edad. Y 
esaki no ta prome biaha, pasobra dia 
4 di april 2015, el a hasta penetra e 
mucha aki. 

L. ta manera a perde lenga y no kier a 
contesta preguntanan haci pa Huez ni 
tampoco pa Fiscal y a bisa cu su abo- 
gadonan lo papia p’e. Su abogadonan 
tabata mr. Lejuez y Illis. 

Tabata un patruye policial a descubri 
un auto porta habri riba Sero Cristal, 
pero e sospechoso unabes descubri, a 
dicidi di core bay laga Polis atras, cu 
a cuminsa cu un persecusion y tabata 
banda di veld di Brittania cu nan a pone 
mal riba e malhechor ald. 

Aki a haya L, sin carson, sin jockey bisti 
y el a lucha cu Polis cu kier a sake for 
di e auto. 

Pa straño cu por zona, loke hopi hende 
no kier kere, cu raport di un psicologo 
ta bisa cu e homber aki, no ta consci- 


ente di loke e ta haci. 

Siendo e mesun sospechoso aki a viola 
e propio mama di e mucha. Ta varios 
biaha e mesun malhechor ald a trata na 
viola e mucha ald. 

Awor de pronto, L. ta mentalmente 
malo. Pero Fiscal no a demanda un 
castigo mas pisa, di unicamente 3 aña 
y 6 luna sera. Huez lo dicta sentencia 
dia 16 di februari awor, pero manera 
menciona, den pueblo ora cu a tende 
loke cu Fiscal a pidi aki, no a cay na 
agrado. 

Otro asunto cu a keda cuestiona t’e 
hecho cu abogado a pidi Huez pa tene 
cuenta cu prensa a saca potret sunu di 
e abusador ald caba, y nan no ta di acu- 
erdo, pasobra e momento ey e pedofiel 
no a ser condena ainda. 

Prensa lo no haya un oportunidad mas 
pa saca su potret sunu y tipo di hende- 
nan asina no merece pordon, sigur no 
di prensa cu sa mas di e casonan aki. 

E abogado a pidi Huez pa tene cuenta 
cu e publicacionnan ald, pa tene e cas- 
tigo abao. No por!!! 

Dangui Oduber (MEP) 


Ta presenta lista 
di engaño di 


Gabinete Mike Eman 


DANGUI Oduber a dicidi di presenta na pueblo di Aruba e prome lista 
di tur e manipulacion y engaño di nos Prome Minister Mike Eman y 
su Gabinete, esald t’e prome 10 nan cu e kier trece; 

(1) BBO lo wordo elimina - Engaño. BBO ta 3.5% y no 0%; 

(2) BBO a kibra nos economia - Manipulacion; 

(3) BAZV lo yuda fondo di AZV bira sano - Engaño/Manipulacion; 

(4) Friends and Family no lo existi mas - Engaño; 

(5) Caya Grandi lo haya bida bek y florece - Engaño; 

(6) Tram ta un necesidad pa crea movecion den Caya Grandi - 
Manipulacion y Engaño; 

(7) Green Corridor lo duna economia un boost - Manipu- 
lacion y Engaño; (8) Refineria lo habri bek y duna nos 
hendenan un alivio - Manipulacion; 

(9) Recibo di Awa y Coriente lo baha y no lo cobra divi- 
dendo mas di utilities - Engaño y Manipulacion; 

(10) Finanza publico lo wordo drecha y mehora - Engaño 
y Manipulacion. 

Dangui Oduber kier pa nos tur ta consciente cu e rumbo cu Mike Eman 
kier hiba nos dushi isla ta uno desastroso. 

Corda e no a toca e temanan di seguridad ni educacion ainda. 



DCA t« inspecciona 
avionnan di 
InselAir Aruba 



Auto-Truck-B us- B rommer 

Trailer 

IIGRfflUS 

RIJSCHOOL NV 

5943263 / 5826732 

Hermusrijschoolnv.com 
Sividivi 1-C O’Stad 





E Departamento di Aviacion Civil di Aruba (DCA) a haci inspeccionnan rutinario 
riba cuater di e ocho avion cu InselAir ta operando actualmente. 

Pa inspecciona cuater avion simultaneamente no ta inusual. Inspeccionnan riba 
dos di e avionnan a wordo completa y nan ta programa pa bula. 

InselAir ta lamenta e decision di implementa e programa di low-season, cual a 
afecta dos buelo di InselAir Aruba y un di InselAir Corsou. Tur otro buelo di 
InselAir a wordo opera segun e programa. Como cu InselAir Aruba ta opera su 
avionnan segun e normanan mundial di proteccion y seguridad, InselAir Aruba 
ta conta cu e ultimo dos avionnan lo lceda cla pa bula pronto. 

Mireille Sint Jago di MEP: 

Cu Michelle Hooyboer-Winklaar ta regala 
ISA un subsidio di miyones ta inaceptabel! 



“NA prome luga, mi no 
tin nada contra Interna- 
tional School Aruba, ISA. 
Locual mi ta contra ta pa 
fondo publico wordo uza 
pa subsidia un scol priva. 
E decision pa e programa 
di GED wordo ehecuta 
dor di ISA entrante au- 
gustus 2017, ta uno cu 
mi ta haya masha straño 
pasobra normalmente 
un GED ta wordo ofreci 
door di un scol publico”, 
segun Sint Jago. 

“GED ta para pa Gen- 
eral Education Develop- 
ment program. E ta e 
ekivalente na nos nivel di 
Mavo, pero na Merca y 
Canada e ta wordo ofrece 
na scolnan cu ta ofrece 
educacion pa adulto, cen- 
tronan pa comunidad y 
na scolnan publico. 

Cu Minister Hooyboer- 
Winldaar a dicidi pa duna 
un scol priva miyones di 
subsidio pa ehecuta e tar- 
ea pa educa studiantenan 
cu no a logra un diploma 
den nos mesun sistema 


di enseñansa ta simple- 
mente inaceptabel. Aki 
placa publico ta wordo 
derocha pa un scol priva, 
cu apenas por sobrevivi 
na Aruba?”, Sint Jago a 
splica. 

“Na di dos luga, alum- 
nonan na Aruba no ta 
haya les na e idioma 
Ingles. Ora bo ofrece 
200 studiante cu a drop- 
out pa haya un di dos 
oportunidad pa logra un 
diploma dor di haya les 
anochi pero na Ingles, 
como Minister di Ense- 
ñansa bo ta manda tres 
mensahe pa e mesun 
comunidad: 

1.) Hulandes como idi- 
oma di Instruccion TA 
un problema, pero bo no 
kier haci nada pa cambia 
esaki. Con otro mi por 
interpreta cu un alumno 
cu a faya den e sistema di 
enseñansa na Hulandes 
ta wordo supone pa ta 
exitoso na Ingles den un 
programa educativo cu 
ta traha pa studiantenan 


cu a haya les na Ingles 
henter nan bida? 

2. ) Abo como Minister 
no kier soluciona e prob- 
lemanan cu nos tin den 
nos sistema di enseñansa 
dor di inverti den preven- 
cion y profesionalisacion 
di e cuerpo di maestro- 
nan. 

3. ) Bo NO tin confiansa 
den e scolnan publico di 
bo MESUN departamen- 
to, si no, lo bo a scoge pa 
ofrece e programa ald na 
EPI of un otro scol publi- 
co”, Sint Jago a mustra. 

“Kico lo por ta e motibo 
pa un Minister di Ense- 
ñansa di Aruba tuma e 
decision pa ofrece e GED 
na International School? 
Pa contesta e pregunta 
aki nos lo mester sa e 
agenda secreto di Minis- 
ter Hooyboer-Winldaar. 
Mescos cu e lo tawata 
tin un agenda secreto 
ora di cambia e seguro di 
studiantenan pa uno in- 
ferior faboreciendo cierto 
hende un biaha mas cu 


placa di pueblo. 

Nos tur por wak cu tur su 
desaroyonan den educa- 
cion ta dirigi pa promove 
mas studiante bay studia 
na Canada, aunke tin 
opcionnan hopi mas eco- 
nomico disponibel den 
otro paisnan, caminda 
studiantenan por studia 
POR NADA!”, Sint Jago 
a continua bisando. 

“Ami lo no keda sorpren- 
di si un dia nos haya sa cu 
aki tambe lo tabatin otro 
motibonan cu a pone 
Minister di Enseñansa di 
Aruba faborece un scol 
priva cu fondo publico. 
Mi no ta bisa cu pasobra 
varios (ex-) Minister y 
(ex-) Parlamentarionan 
di AVP tin yiunan cu 
ta bay ISA, cu esey lo a 
causa pa un scol priva 
haya fondo publico. Mi 


no ta bisa cu Michelle 
Hooyboer-Winklaar lo 
tin dealnan lucrativo cu 
Universidadnan na Can- 
ada y Merca”, Sint Jago 
a duna di conoce. 

“Locual SI mi ta bisa aki 
ta cu e ta straño y ina- 
ceptabel, cu miyones di 
subsidio di fondo publico 
ta bay pa un scol priva! 
P’esey, digno pueblo di 
Aruba mester ta consci- 
ente ora nan bay vota. 
Pa mi, esey ta primordial! 
Ta p’esey mi a subi lista 
na 2013 di un partido cu 
un trayectoria impresion- 
ante. Unico cos cu mi por 
bisa ta, cu partido MEP 
bou liderazgo di Evelyn 
Wever-Croes, pueblo por 
ta sigura cu Idealismo 
lo vence Materialismo”, 
asina Sint Jago a termina 
bisando. 



STICHTING VOOR VOLKSHYGIENE VAN 

Het Wit Gele Kruis Aruba 

Sinds 1959 ten dienste van de Arubaanse gemeenschap 
Postbus 488, Oranjestad 

Als zelfstandige stichting verleent het Wit Gele Kruis al vijftig jaar service op 
het gebied van extramurale zorg. De voornaamste aandachtsgebieden zijn hierbij 
Ouder-, Kind- en Kraamzorg, de Wijkzorg en Gezondheidsvoorlichting. 

Het Wit Gele Kruis heeft momenteel vacatures voor: 

1 Verpleegkundige 

Functie-inhoud: Op basis van een vast-dienstverband zult u worden 
ingezet in de Wijkzorg waarbij u verantwoordelijk bent voor het uitvoeren van 
direkte Wijkzorg in laag- en middelcomplexe verpleegsituaties. U verricht 
hierbij verpleegtechnische handelingen conform opleiding en bevoegdheid. 

Functie-eisen: Voor deze functie dient u te beschikken over een diploma 
verpleegkundige niveau-4. Bij voorkeur hebt u ervaring in de Wijkzorg. 

U bent bereid periodiek een weekenddienst te draaien. 

U bent in het bezit van rijbewijs B en kunt standaard rijden. 

Persoonlijk profiel: U kunt zowel zelfstandig als in teamverband werken. 

U weet de patiént en zijn omgeving te respecteren. 

U bent oplettend, ordelijk en hygiénisch. 

Arbeidsvoorwaarden: Het salaris is conform de bezoldigingsregeling van 
de Arubaanse overheid. De secundaire arbeidsvoorwaarden zijn 
de conform de vigerende CAO van de stichting. 

Sollicitatie: Indien u geinteresseerd bent in genoemde functie dan kunt u 
uw sollicitatiebrief en curriculum vitae binnen één week te sturen aan de 
stichting ter attentie van zr. L. Arendsz 

Telefoon nr. 523-4420 of mailen naar l.arendsz@witgelekruisaruba.org. 

Parlamento a haya bishita di 
MAVO 2 di Colegio San Antonio 



Segun Wyatt-Ras, ohala 
e hobennan presente por 
haya e motivacion pa ma- 
yan por bira Parlamentario 
of Minister. 


ameno cu studiantenan di 
Colegio San Antonio. 


Aki e studiantenan di 
MAVO 2 a bin bon pre- 
para cu nan preguntanan 
tocante Parlamento su tar- 
eanan, competencianan, 
derechonan, tiponan di 
reunion, con reunionnan 
ta wordo yama, etc. Parla- 
mentarionan tambe a haci 
pregunta na e studiantenan 
y gradici nan pa nan input. 


DIABIERNA bou guia di 
Juffrouw Jilly Hernandez y 
cooperacion di Stagaire di 
IPA Jurica Tjong, Parlamen- 
to tabatin un intercambio 

Mientras ta cubriendo gastonan 
structural cu entradanan incidenta 

Presupuesto 2017 
yena cu cifranan di 
entrada infla 


OTMAR Oduber lider 
di e plataforma politico 
POR ta di opinion cu 
Gobierno mester ta sin- 
cero cu pueblo y bisa con 
lo cubri deficit di pre- 
supuesto na un manera 
structural. 

Mientrastanto tin presu- 
puesto 2017 cu ta mustra 
bunita sinembargo a tapa 
‘buraco’ cu fondo di re- 
fineria, e ta splica. 

“Ya caba Gobierno a uza 
riba 90 miyon Florin 
di entradanan ricibi for 
di traspaso cu a tuma 
luga di refineria pa Pais 
Aruba. Esald ta fondonan 
di e benta “sales and 
marketing”, como tambe 
di e traspaso di Valero y 
propiedadnan, na Gobi- 
erno di Aruba”, el a duna 
di conoce. 

Segun sr. Oduber, esald 
ta significa cu practica- 
mente a uza 90 miyon 
den prespuesto suple- 
torio di aña 2016 cu a 
wordo trata na december 
y e presupuesto 2017. 

Entradanan cu tabatin 
a base di acuerdonan 
cu tin cu e refineria cu 
a bay simplemente pa 
paga gastonan coriente di 
Gobierno, sin cu esaki a 
bay den un inversion cu 
pueblo di Aruba por wak. 
Ora cu mira kico e buraco 
ald tabata, un deficit cu 
berdad den 2017 awo 
ta pinta un presupuesto 
bunita, un presupuesto 
cu tin un tekort di 0.5%, 
manera cu e acuerdo ta 


cu CFT di 27 miyon. 
Pero den esaki casi 90 mi- 
yon di dj ’e a wordo cubri, 
pues eigenlijk e deficit aki 
mester ta riba 100 miyon 
florin. Pasobra 90 miyon 
di dj’e a wordo cubri pa 
un entrada incidental, 
consecuentemente e 90 
miyon aki ta bin bek den 
e presupuesto despues di 
eleccion pa aña 2018. 

2018: Deficit riba 
140 miyon 

Gobierno mester cum- 
insa splica con e ta bay 
cobra tur e gastonan adi- 
cional cu ta bay bin y no 
solamente e 90 miyon 
ald. 

P. e. hospital cu ta bay 
costa 30 miyon florin 
pa aña cu mester bay 
wordo paga na e PPP 
project, como tambe na 
2018 cu e Gobierno mes 
a bisa cu na momento cu 
e vierbaansweg keda cla, 
mester cuminsa paga un 
suma di mas o menos 
25 miyon florin tambe. 
Pues ya ta papia di awe 
di un presupuesto cu mas 
cu 140 miyon Florin di 
deficit pa 2018. 

Sr. Oduber ta enfatisa 
cu Gobierno mester ta 
sincero cu e pueblo y 
mester splica awe kico e 
ta bay haci. 

Esaki ta un di e 9 pun- 
tonan pa cual sr. Oduber 
a hiba discusion interno 
fuerte unda cu no por a 
yega na acuerdo, pa cual 
a conduci na e decision 
cu a tuma november aña 
pasa. 


Bista presupuesto 
2017 

Si mira presupuesto 
2017 ta mira cu for di 
Setar lo saca ganashi 
di 3 miyon, di Utilities 
tambe gran cantidad di 
suma pa cubri deficit di e 
presupuesto ald. Si mira 
loonbelasting ta mira cu 
e ta wordo calcula na un 
suma adicional lo wordo 
cobra di 15% riba locual 
cu a cobra na 2016. 

Segun nan ta splica, lo 
yega na e calculacion aki 
door di cobra belasting 
mas fuerte, ta papia di 
reapertura di refineria 
cual no tin inidicacion di 
ki dia ta cuminsa opera. 
Esaki ta haci cu ta pone 
metanan irealistico y ta 
haci cu despues di elec- 
cion ken sea cu asumi e 
responsabilidad hunto cu 
nos, lo mester bay carga e 
peso cu Gobierno actual 
ta lagando atras, sr. Odu- 
ber a bisa. 

Pa loke ta winstbelasting 
tambe ta pone cu lo bay 
genera 15% di winst, (cu 
mesun argumentonan ya 
menciona) y crecemento 
economico. Mientras cu 
Banco Central ta papia 
cu lo no tin crecemento 
economico e aña aki. 


Tambe ta menciona 11% 
aumento di BBO, unda 
cu tambe ta uza me- 
sun argumentonan ariba 
menciona. 

“Pues mas di 30 miyon 
florin extra ta wordo 
papia di dj’e cu Aruba 
lo genera cu apertura di 
refineria cu te ainda no 
sa ki dia e ta habri. Te 
ainda no sa cuanto hende 
nan ta bay tuma y cu 
no sa ld tempo e ta bay 
cuminsa genera fondo pa 
Pais Aruba”, sr. Oduber 
a bisa. 


expertonan, e ora si nan 
lo paga belasting. 

Tambe mas ainda con- 
siderando e efectividad 
cu ta crea ora cu bay di 
impuesto directo pa in- 
directo.” 

“E Gobierno cu ta sinta 
aworaki tambe a priminti 
esaki, no a implementa 
esaki, pasobra tabata 
kier lceda bon cu pueblo 
y kier keda esun cu ta 
unicamente haci cosnan 
bunita. 

Cual awe ta mira e con- 
secuencia”, sr. Oduber 
a termina 


Concluyendo e lider a 
bisa: “Nos si ta prepara 
nos mes den e proceso 
di e programa cu kier 
ofrece na pueblo cu 
solucionnan. Nos si a 
compromete caba 
y nos a bisa y nos 
no ta sconde, cu 
lo implementa 
un cambio fis- 
cal caminda ta 
bay di belast- 
ing directo pa 
indirecto. 

Caminda cu 
tur esunnan 
cu no ta paga 
belasting na 
e momentonan 
aki cu ta suma 
rond di 50 pa 60 
miyon florin segun 




Inscribi bo mes prome cu dia 3 di februari pa un opleiding durante 
oranan di anochi. Nos opieiding ta Welder B { Hato y San Nicolas). 
Dia 6 di februari e lesnan ta cuminsa. 

Pa inscribi pasa prome na banco RBC. Number ta 44.67.892 
pa paga awg. 250,- pa e schoolgeld. Pasa na nos oficina cu e prueba 
di banco.un papel di censo di 5 florin, un pasfoto y diploma. 

Pa mas informacion: Tel: 5827324 of bishita nos website: www.oaa.aw 

Departamento di Salud Publico 
ta sigui cu Encuesta di Salud 


DEPARTAMENTO di Salud Publico (DVG) 
ta continua cu e encuesta nacional di salud. Na 
2016 a conduci e encuesta aki for di 12 november 
te cu 16 di december y pa motibo cu no a 
logra yega na tur e adresnan selecta, a 
keda falta algun encuesta p’asina por 
cumpli cu e meta final di e encuesta aki. 

P’esey DVG a dicidi di sigui bishita 
adresnan pa haya informacion rela- 
ciona cu e Encuesta di Salud. 

Esald lo sosode for di awe diasabra 
dia 28 di januari te cu 15 di febru- 
ari 2017. Adresnan den 6 districto/ 
area of zona lo por ricibi bishita di un 
encuestado. 

Nan lo tin un T-shirt y badge cu nan 
potret, number y emblema di GOA riba 
dje firma dor di Director di DVG. 

DVG ta spera di por sigui ricibi cooperacion 
di comunidad pa cu e Encuesta di Salud. 



Cuminsa bo aña un manera saludabel 

Citizens Insurcmce 
y Bus di Salud 
conhunto ta habri 
un aña saludabel 


CITIZENS Insurance ta desea di invita tur hende pa pasa na nan oficina, 
situa na Dominicanessen straat 5, diamars dia 31 di januari for di 8’or di 
mainta te cu 3’or di atardi e Bus di Salud ta presente pa tur hende por con- 
trola nan salud gratuitamente. 

Despues di dianan di fiesta un bon momento pa cuminsa bo aña rib’e pia 
“saludabel”. 

Citizens Insurance kier pa tur hende sa “un bida saludabel ta un bida feliz”. 
Koffie y thee ta cla y nos ta warda tur hende invita pa pasa cerca Citizens 
Insurance na e Bus di Salud. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 


leh Noticia 

Asina POR drenta Gobierno lo trek in e medida 
pa cobra plachi number den un solo shot 


MANERA ta conoci 
den luna di december, 
Gobierno na un forma 
hopi abrupto a dicidi di 
cobra tur hende na Aruba 
den un solo ‘shot’ e pla- 
chi di number, sin duna 
previo aviso y sin duna 
e informacion necesario. 
Recientemente tabatin e 
accion di e trucknan pa 
loke ta e situacion aki. 

E plataforma politico 
POR ta di opinion cu 
mester ta flexibel y duna 
comunidad 1 aña pa con- 
scientisa riba e cambio 
ald. 

“Siman pasa den nos 
rueda di prensa, nos 
organisacion a haci un 
peticion dramatico riba 
Gobierno mirando tur e 
cantidad di yamadanan 
cu nos a ricibi den fin 
di siman rib’e situacion 
aki. Cantidad di autobus 
a yama y bisa cu e ta 
dificil pa nan paga 600 
- 800 florin den un solo 
biaha. A haya reaccion 
di diferente otro manera 
trucknan cu ta ‘eenman- 
szaak’ cu pa nan tambe 
e ta dificil pa nan saca 
e placa den un biaha, 
taxista y ‘car rentals’. 

Nos ta mira un lus na 
final di tunnel si scucha 
reaccion di Minister Ber- 
mudez riba e situacion 
ald, unda cu el a bisa cu 
e lo bay percura pa esun- 
nan cu haci un peticion lo 
por haya areglo di pago. 
Nos plataforma ta sinti 
cu esald mester por conta 
pa tur hende durante 1 
aña, mientras cu ta pre- 
para y conscientisa tur 
hende riba e cambio cu a 
tuma luga. 

Laga e ley wordo imple- 



Finalmente, sr. Oduber 
a bisa cu e ta contento 
di scucha cu Gobierno ta 
recapacitando poco poco. 
A ripara ultimo tempo 
cu hopi di e decisionnan 
cu Gobierno a tuma, ta 
cambianan diripiente 
despues. Ta spera cu e 
alerta cu a manda como 
organsiacion den futuro 
tambe por haya e tipo di 
oido aki. 


E FORSA NOBO 


n a n 


menta pa 2018 y permiti 
pa tur hende por paga nan 
numbernan conforme 
locual ta nan custumber 
e ultimo añanan”, Otmar 
Oduber a splica. 

Sr. Andin Bikker a splica 
na sr. Oduber cu den ley 
ta para cu e posibilidad di 
pago den kwartaal ta ne- 
tamente pa duna e flexib- 
ilidad na e gran cantidad 
di grupo di hende cu ta 
depende di entradanan 
cu nan tin tur dia, pa 
por paga pa e plachi di 
number den 4 biaha. 
Tambe pa duna e opor- 
tunidad na esunnan cu 
menos recurso pa tin un 
posibilidad di cumpli cu 
e debeman cu nan tin. Sr. 
Oduber ta opina cu Go- 
bierno debe esald (flexi- 
bilidad) na comunidad 
di Aruba. 

Den pasado prome cu e 
ley a wordo pasa, sr. Bik- 
ker a informa Gobierno 
‘por escrito’ cu e ta un 
medida inhusto cu ta 
tuma luga. E por mustra 
manera un suma insignif- 
icante (mas o menos 250 
mil florin), pero mester 


pensa rib’e grupo grandi trabounan diario of esun- 
di hende cu ta touch cu nan cu tin un cantidad di 
tin cu page a base di locu- autonan pa paga pe den 
al cu nan ta genera for di un solo biaha. 


Otmar Oduber a conclui 
bisando cu asina POR 
drenta Gobierno despues 
di eleccion na september 
lo atende di biaha cu e 
medida inhusto aki y lo 
trek in e cambio haci pa 
cobra pueblo den un solo 
shot. 



S O L A N I O 

at The Rkz-Carlton, Aruba 

GRANDBRUNCH 

Sunday, January 29, 2017 from 11:30AM - 3:00PM 



ENDLESS BRUNCH FORJUST S59 


Solanfo restaurant offers a delectabie brunch menu with 
dishes including breakfast specials, Italian Cuisine, 
fresh seafood, dessert and endless mimosas. 


[ 


For reservations 527-2699 


] 


Located at The Ritz-Caftton, Aruba I L.G. Smith Boulevard 107 Palm Beach, Aruba 

Ling & Sons a 
celebra Dia di Betico 



LING and Sons IGA Super- 
center a celebra Dia di Betico 
ofreciendo clientenan un menu 
special den e siman di Dia di 
Betico y sorprendiendo un y 
tur presente cu bishita di caha 
di orgel di sra. Glenda Tromp. 
Pa Ling and Sons tabata un 
honor di por tin sra Glenda 
den supermercado p’asina 
brinda clientenan local tanto 
como nos turistanan un tiki 
di nos dushi cultura di Aruba. 

Ademas di presentación di 
caha di orgel Ling and Sons a 
ricibi bishita di Chaz Dancers 
cu a presenta bunita baile di 
musica tipico di Aruba. 

E grupo forma pa muchanan 
hoben y chikito a pone ambi- 
ente den tienda ora di a pre- 
senta nan baile y lo ta presente 
un bes mas awe merdia na Ling 
and Son pa otro evento cu e 
supermercado tin na caminda. 

Awe 28 di januari Ling and 
Sons lo ta celebrando Aña 
Nobo Chines cu diferente ac- 
tividad den tienda. 

E take away buffet lo ta ofreci- 
endo un menu special cu cum- 
inda Chines. Lo tin tastings n’e 
área di buffet y tambe n’e área 
di carniceria. 

Manera menciona e grupo di 
baile Chaz Dancers lo pre- 
senta un bunita baile inspira 
p’e famoso Dragon Dance den 
celebración di e Aña Nobo 
Chines. 

Como un supermercado conoci 
pa su diversidad di producto 
di tur parti mundo, Ling and 
Sons ta invita tur cliente pa 
bin celebra e Aña Nobo Chines 
y asina presencia un “shop- 
ping experience” diferente na 
cualkier otro supermercado na 
Aruba. 

Y no lubida di registra pa bo 
VIP card. Mas bo shop, mas 
punto bo ta colecta y mas 
punto bo tin pa shop bek den 
bo supermercado # 1, Ling and 
Sons. 

Pa mas información bishita 
website lingandsons.com of 
Facebook page Facebook.com/ 
lingandsons 

St.Fundacion Lotto 
Pa Deporte a 
reuni cu Comision 
Hoben y Talentoso 


RECIENTEMENTE e miembronan di Hunta 
Directiva di St. Fundacion Lotto Pa Deporte a 
sinta hunto cu Comision di Hoben y Talentoso 
pa papia riba e prome lustro di e proyecto Ho- 
ben y Talentoso 2017. 

Esaki lo t’e di 4 aña cu St. Fundacion Lotto 
Pa Deporte a forma parti di e proyecto cu ta 
reconoce e tremendo trabou desplega pa nos 
hobennan local den diferente area. 

E area di deporte t’esun mas grandi den e buki, 
alrededor di 15 hoben atleta di Aruba ta wordo 
reconoci pa nan prestacion y logro durante nan 
carera deportivo. 

Hunta Directiva di St. Fundacion Loto Pa Deporte 
ta masha impresiona cu a proyecto desde su inicio 
y ta contento di por forma parti di un otro bunita 
proyecto p’e hubentud di Aruba. 

Ta importante pa sigui duna reconocimento y balor 
na nos hobennan cu ta destaca riba nan tereno y ta 
fungi como berdadero rolemodel pa henter nos co- 
municad specialmente pa nos hubentud. 


E buldnan di Hoben y Talentoso den algun aña lo 
bira parti di nos historia di Aruba. Ald 20 aña tipo di 
buldnan asina ta masha valioso pa nos comunidad. 
A papia tambe di e EXPO Hoben y Talentoso y meta 
tras di expone esaki na nos scolnan basico y avansa 
na Aruba. 

Ta importante pa nos alumnonan di scol sera conoci 
cu e hobennan cu a destaca riba varios tereno y cu a 
wordo reconoci pa nan talento y meritonan. 

Aruba conoce hopi hoben cu ta traha duro pa bay di- 
lanti, cu ta ehempel y inspiracion pa otronan, pa cual 
motibo nan merece di wordo poni den luz positivo. 

Nos alumnonan ta haya e extra motivacion y lo bira 
determina pa logra cualkier meta poni den bida, 
sea ta den e area di educacion, deporte, educacion, 
inovacion, musica, cultura, arte y formacion social. 
Esald ta lo di 5 edicion di e proyecto pa nos hobennan 
di Aruba, un vision cu a inicia 5 aña pasa bou ini- 
ciativa di Prome Minister di Aruba, mr. Mike Eman. 
St. Fundacion Lotto Pa Deporte ta masha orguyoso di 
por sigui brinda e sosten n’e bunita trabou desplega 
pa Comision Hoben y Talentoso, esaki na bienestar 
di nos hobennan di Aruba. 

Lotto, e loteria di Aruba ta haci su esfuerso pa haya 
mas sponsor den sector priva p’asina nan tambe por 
aporta financieramente n’e prome lustro di e joya di 
proyecto ald. 



SATURDAY, JANUARY 28TH, 2017 

In Store Tastings • Music & Dance • Prizes 


Special Menu 

Soup of the Day: Corn Soup 
Pekin Roasted Duck 

Mixed Fried Rice (Shrimps, Ham, Chicken) 
Oriental Veggies, French Fries 
Chicken Chow Mein 
Chinese Meatballs with Pineapple Saus 
Sweet & Sour Fish 
Stir Fry Chicken with Cashew Nuts 

_ Stir Fry Beef with Broccoli 

Sweet Chilli Pork 


OftecMtéi ittetfotm/ 


For more information please call (297) 583-2370 
Open Monday to Saturday from 8am to 9pm. 
Sunday from 8am to 6pm 
www.lingandsons.com 


C0> IN STORE! 

J UKI US ON 

iflr Facebook 

Servicio pa 
Comunidad 


. -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Paradera N.V. 

Pariba di Brug: 

Centro Medico N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Slu: 

* Media 

lárrM-ri 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


Dia 19 di januari ultimo 

Gobernador J.A. Boekhoudt a haci un 
bishita di cortesia na Rode Kruis Aruba 



DIRECTOR Michel Lahaye y miembronan 
presente di directiva, Presidente sr. E. Oduber, 
miembronan sra. T. Waldron, sres. J.van Schaik, L. 
Oduber hunto cu e staf y empleadonan y un canti- 
dad di boluntario y yama Gobernador Boekhoudt 
bon bini. 

Pa Gobernador Boekhoudt esald ya tabata un tereno 
familiar, pasobra e mes tabata Presidente di Direc- 
tiva di aña 2010 pa 2013 na Curz Cora. 
Gobernador a haya un recorido y bista di e edificio 
nobo di Rode Kruis cu a ser inaugura pa Goberna- 
dor di e tempo ey Freddy J. Refunjol, y tambe el a 
bishita e Charity Bazaar. 


Directiva y comision y staff a informa Gobernador 
tocante e desaroyonan di e ultimo 3 añanan y a 
papia di e plan y ambicionnan di Rode Kruis, cu lo 
celebra su 60 aña di existencia e aña aki. 

E topiconan di combersacion tabata e.o. e cuido 
y centro di acomodacion di parti di Cruz Cora pa 
cu e gruponan vulnerabel , entre nan, famianan 
cu entrada minimo, esnan di edad avansa y algun 
casonan tambe di turistanan, e rol di Cruz Cora 
durante combatimento di calamidad y e transporte 
pa medio di ambulance. 

Gobernador Boekhoudt a felicita Cruz Cora p’e 
esfuerzonan y prestacion haci durante añanan y e 
envolvimento di tur e boluntarionan. 

Join us 




in our 


CAR WASH 

date: 29th of January from 9AM to 4PM 
location: in front of Colegio Arubano 
price: AFL15,- regular car 
AFL20SUV 

We will also be selling 
baked goods! 

You can buy tickets at any of the Key Club members 
or on the day of the car wash at the entrance. 


Join us in the first ever Key Club Division 4 carwash fundraiser. 

It’s for a good cause! 


w\ 

Unidad Canino di KIA ta huramenta 


Awor nan por ehecuta 
nan trabao den y pafo 
di e murayanan di KIA 



RECIENTEMENTE, e Unidad Canino (K9) di KIA a huramenta 
como buitengewoon agent dunando e team special mas peso. Cu e 
acto aki awor e team canino lo por actua den e murayanan y pafo di 
e murayanan di Aruba su instituto coreccional. 

E team aki a wordo forma tres aña pasa pero solamente por a actua 
den KIA, centro orthopedagogico y centro Colorado mirando cu 
nan no tabatin e educacion y training oficial pa por actua pafo di e 
murayanan di IGA. 

Mirando con efectivo e unidad aki ta pa controla y mantene ordo 
a dicidi di formalisa nan status y despues di a sigui e trainingnan 
necesario awor nan por expande nan trabaonan sosteniendo diferente 
departamento cu ta resorta bao di husticia. 

“Awe mainta nos tin cerca nos e unidad K9 di ICIA p’asina nan por 
huramenta como buitengewoon agent van politie. Esaki ta nifica cu 
nan tin un posicion special como ambtenaar cu ta duna nan e posibi- 
lidad di - banda di e trabaonan di control cu nan ta haci caba - nan 
por traha procesverbaal tambe na momento cu nan constata cierto 
cosnan cu no ta na ordo”, Minister di Husitica, Arthur Dowers ta 
elabora. 

E ta sigui splica cu tin biaha nan ta listra den prizon y hopi biaha ta 
constata cu tin productonan ilegal den e celnan, manera droga, anto 
e ora nan mes por traha e procesverbaalnan pa esaki. 

E unidad aki a sigui un educacion loke nifica cu nan a prepara y 
train... “y nan tur a logra pasa esaki exitosamente y p’esey awe nan 
por huramenta p’asina nan por haci e trabao den un forma mas pro- 
fesional”, e mandatario ta agrega. 

E ta un team cu a crece den e ultimo añanan y desaroya den prison. 
“E trabao cu nan a bin ta haciendo ta di un nivel hopi halto y mi ta 
hopi contento cu awe nos por integra e team profesional aki den e 
sistema di husticia”, Minister Dowers ta bisa. 

E unidad K9 ta lidera pa un agente policial cu ya tin su rango y no 
mester a huramente hunto cu e otronan. E team ta forma parti di e 
riot team di prizon. 

“Nos tin un riot team bon prepara cu e trainingnan necesario y nos ta 
evaluando si por bin cu gruponan nobo”, Minister ta duna di conoce. 
E ta agrega cu tur hende cu ta traha den prizon ta drenta un proceso 



di training. 

E ta sigui splica cu aña pasa a introduci un plan di training pa tur cu 
ta traha na prizon. 

E siman aki nan ta cuminsa cu diferente training y na luna di maart 
ta premira cu lo finalisa e proceso di busca mas hende pa traha na 
KIA unda cu lo recluta personal nobo pa bay traha den prizon. 
“Nan lo haya e educacion y training p’asina nan por drenta e ramo di 
trabao aki. Lo mira un par di cambio den e training unda ta cuminsa 
cu un educacion basico pa despues mira si ta bay direccion di seguri- 
dad of traha den prizon mes y tambe lo duna bijscholing pa esnan cu 
tin un tempo caba ta trahando den prizon”, e mandatario ta elabora. 

E cachonan aki tin diferente funcion. Tin cacho cu ta bay den pri- 
zon pa busca droga, tin cacho cu ta busca celular y tin cacho cu ta 
patruya... “nan ta mas pa na momento cu tin un riot unda bo ta uza 
nan mas. No ta asina cu e cacho ta drenta prizon y hacibo nada. 

Si abo mes lanta contra e autoridad den prizon bo por hayabo con- 
fronta cu e cachonan aki. 

Pero e otro cachonan cu ta traha regularmente den prizon ta esun- 
nan cu ta busca droga y celular den e celnan como tambe cerca e 
bishitante y te hasta e personal. E ta un agregacion hopi balioso pa 
reduci e riesgonan y evita contrabando den prizon”, el a sigui bisa. 

Director di KIA, sr. Rocco Tjong ta uni su mes na e sentimentonan di 
Minister di Husitica y ta bisa cu fuera di por mira personal di KIA dal 
un stap dilanti den nan carera e unidad K9 ta uno hopi importante 
pa Aruba su instituto coreccional. 

“Esaki pensando riba proyectonan pafo pa detenidonan unda e team 
aki por tene bista miho riba e detenidonan dor di e team aki”, e ta 
agrega. 

E ta sigui bisa cu e ta haci posibel pa KIA como organisacion por ta 
mas dinamico y asina hacie posibel pa detenidonan por realmente 
integra bek den comunidad den un bon forma. 

“K9 y IBT (interne bijstands team) ta dos unidad cu practicamente 
den un prizon lo no por opera efectivamente sin nan awendia y p’esey 
ta wak e unidadnan aki den tur prizonnan rond mundo. 

<Continuacion na pagina 15 > 

cContinuacion di pagina 14 > 


E ta percura pa un prizon ta mas sigur pa e detenidonan 
como tambe e personal”, e ta splica. 

Tin hopi desaroyonan na caminda e director di KIA ta 
bisa. “Aña pasa nos a cera cu un congreso presentando 
un plan di maneho nobo. Loke a tuma luga awe ta parti 
di e plan y dor di e huramentacion ta bay haci posibel cu 
e aña aki por cuminsa realmente cu proyectonan pafo y 
sigui cu inovacion den prizon”, e ta bisa determina. 

Sr. Dick van Leenen tambe ta sinti cu e dia aki ta uno 
hopi special pa e sistema hudicial mirando cu un team 
hopi special awor ta forma un parti integral. 

“Un team cu ta activo tres aña caba den instituto KIA, 
centro orthopedagogico y Centro Colorado y nan a 
traha a base di e reglanan di cas”, e ta splica. 

Pa haci posibel cu e team aki por funciona pafo di e in- 
situtonan aki nan a sigui e educacion di buitengewoon 
agent van politie y awe nan ta keda huramenta. E team ya 
caba ta haciendo un bon trabao den e murayanan di KIA. 
“E siman cu a pasa a revisa aña 2016 y por ripara cu na 

2015 e cachonan a drenta den accion 109 biaha y den 

2016 e cifra aki tabata 111 biaha pa controla y pone ordo, 
den razia y transporte. Pero tur esald den e murayanan 
pasobra cu nan no por a traha pafo di e murayanan di 
KIA. Danki na e acto di awe nan por fungi pafo y por 
haci transporte pafo”, Dick van Leenen ta bisa. 

E ta conclui bisando cu tur hende sa e situacion den KIA 
y mester remarca cu hopi a wordo poni bao control den 
e ultimo añanan danki na e team aki. 

“Na momento cu tin desorden mas ainda. For di su co- 
mienso e team aki ta bin den accion 24 ora pa dia, henter 
aña na disposicion y cu nan sosten hopi calamidad a 
wordo evita y awor por transporta pafo di e murayanan. 
E team aki sigur a percura pa paz y ordo den KIA”, el a 
termina bisando. 





28 DIJANUARI2017 


1 /3.. WANTED MORE - BETSY 

2/1.. CLOSER —THE CHAIN SMOKERS-PIKOTARO 

3/6.. PLACES — MARTIN SOLVEIG 

4/7.. DAMEY PEGA LA VUELTA - JENNIFER LOPEZ - MARC ANTHONY 
5/2..TODAS LAS PROMESAS — DA SOUL 
6/8.. LAVIDA ES UNA - LIL - JOHN PITBULL 
7/11..QUIERO QUEVUELVAS PERDONAME SITE 
LLAMO AMOR-FUNABULISTA 
8/12.. AMSTERDAM ARE YOU SURE — JHURIEN GRANVIEL 
9/13.. MAKE ME CRY — NOHA CYRUS - LABRINTH 
10/17.. PUTMEIN FRONT-KERINE 
11/19.. NOW AND LATER - SAGETHE GEMINI 
12/20..THE WORLD -TWELVE 24 
il 3/9.. MAGIK DAN VAN YOU — JHURIEN GRANVIEL 
) 14/KI0.. IGOTYOU — BEBE REXA 
15/5.. EARWORM - UNITED STATES OF 2016 
16/—BAZARDEE-KEBLACK 

17/14.. BABYIAM YOURS - ARCTIC MONKEYS-THE NEWEL 
18/—TRAPA CAMINDA - UN FAMIA 
19/—THECHAIN SMOKERS-PARIS 
20/15.. HABRI BO CURAZON — SALVI 

Deesje Doppenberg y Jonathan Busby ta e 
ganadornan di Betico Memorial 10K Run 2017 



E 6K Fun Walk & Run 
y 10K Betico Memorial 
Run di e aña aki tabata 
un exito completo y a 
conta cu mas di 600 par- 
ticipante. Manera tabata 
anticipa, ya for di un 
siman prome cu e fecha 
di e careda, esaki tabata 
“sold out”. 

Riba Dia di Betico, di- 
aranson 25 di januari, a 
cuminsa registra trempan 
y despues por a mira e 
participantenan cuminsa 
prepara pa salida di e 
careda. Pa exactamente 
6’or di mainta, Minister 
dr. Alex Schwengle a 
duna e señal pa e careda 
cuminsa. 

Premiacion principal ta- 
bata pa e careda di 10K, 
unda cu e prome 3 luga 
den cada categoria di 
edad den masculino y 
femenino a ricibi nan 
trofeo. 

“Overall Winners” di 
Betico Memorial 10K 
Run 2017 tabata Jona- 
than Busby den cabaye- 
ros y Deesje Doppenberg 
den damas. Ambos a 
ricibi adicional nan tro- 
feo como ganador abso- 
luto di e careda. Instituto 
Biba Saludabel y Activo, 
IBiSA ta felicita e gana- 
dornan, como tambe tur 
persona cu a participa 
y engrandece e popular 
careda di Dia di Betico. 
Gradicimento ta bay na 
tur boluntario, Cuer- 
po Policial y Cuerpo di 
Bombero cu a yuda riba 
dia di careda. E proximo 
careda grandi organisa pa 
IBiSA ta tuma luga dia 
26 di maart 2017 y ta e 
Aruba International Half 
Marathon 2017. 

Online 

11583-1400 
Fax: 583-14444 

Facebook; 

wvirw.fa cebook.com/awerna i nta 

Website: www.awemainta.com 
E-mait: notlcia@awemalnta.com 

Lotto a felidta tur ganador 
di competencia di ahedrez 
1112 riba Dia di Betico 



UN total di 14 hungador di U 12 
a participa n’e prome torneo di 
aña di ahedrez Copa Betico Croes. 
Mas cu claro a hunga den un bon 
atmosfera unda e weganan a dura 
un total di casi 4 ora. Mester bisa 
cu tur mucha a haci nan maximo 
esfuerso pa demostra e mihor di 
nan mes. 

Apesar di e presencia di varios 
mayor como tambe prensa e 
muchanan no a laga esaki strobe 
nan di presta den bon forma, pa 
otro nan esald tabata un bon mo- 
tivacion y empuhe pa haci mihor 
nan best. 

Na final di e competencia a reparti 
e premio y trofeonan n’e respec- 
tivo ganadornan. 

Presidente di St. Fundacion Lotto 
pa Deporte, sr. Di-Stefano O. 
Wernet, a haci un bishita di cor- 
tesia y a entrega premio tambe. 

E huez principal di e torneo, sr. 
FI Maurits Dijkhoff, tabata suma- 
mente contento riba e desaroyo y 
progreso di nos hobennan cu ta 
practicando e deporte di ahedrez 
y mas cu claro ta satisfecho cu 


mas mucha a bira conciente riba e 
importancia den practica deporte 
mental cual lo yudabo enorme den 
bo formacion como persona, esaki 
na scol, cas, ect. 

Pa prome biaha un ser femenino a 
bira e overall ganador di e torneo 
Copa Betico Croes den ahedrez. 

E resultado final ta como lo 
siguiente U-12 Girls; 1. Lugar nos 
a haya Lesley Cielo, 6-7, na di 2. 
lugar, Thamara Sagastegui, 4.5-7 
(30.5 SB) y na di 3. lugar, Mia Mc 
Collum, 4.5-7 (25.0 SB). 

E mihor hungador di U-10 a lceda 
Mary Jane Bueno, 0-6 y di U-8 
tabata Giandra Croes, 1-7. 

Den mucha homber tin na 1 lugar 
Cristhian Manuel, 5.5-7, na di 2 
lugar Kenneth Maurice, 4-7 (28.0 
SB) y na di 3 lugar Jeythan Crouch, 
4-7 (21.5 SB), e mihor hungador 
den U-10 tabata Gillian Croes, 3 - 7. 

Un danki sigur na Lotto, e Loteria 
di Aruba pa medio di Comision di 
Subsidio cu a subsidia e eventonan 
deportivo enconexion cu e celebra- 
cion riba Dia di Betico. 


























18 


AWEMainta Diasabra, 28 Januari 2017 




Minister Alex Schwengle a bisti 
keds y participa na Betico Loop 



RIBA Dia di Betico tabatin diferente evento rond di nos isla 
celebrando y honrando Betico Croes. Un di e eventonan cu den e 
ultimo añanan a crece inmensamente ta e Betico Loop cu ta tuma 
luga tur aña den curason di Santa Cruz. 

Minister di Salud Publico, Cuido di nos Grandinan y Deporte, dr. 
Alex Schwengle un biaha mas no e perde pa gana y a uni su mes na 
e mas di 800 participante asina demostrando su agilidad deportivo. 

“Pa cuminsa mi kier felicita pueblo cu Dia di Betico. Mi ta spera 
cu e ta un dia bunita y mas ainda pa e hendenan celebr’e na un 
manera bunita y pa evita cosnan negativo”, asina e mandatario a 
expresa na su yegada na e meta final. 

E mandatario ta contento cu e participacion di e atleta y aficio- 
nadonan: “Mi ta kere cu si a habrie pa 1000 hende mes lo nos a 
yen’e. Mi ta asina contento pa mira cu Aruba ta moviendo y cada 
aña mas. Mi tin cu bisa cu Betico Loop ta un reto grandi pasobra 
cu e tin hopi subida cu bahada. E tabata un reto basta bon danki 
pa’mi tambe”, el a bisa. 

E mandatario di deporte a sigui splica cu tabatin diferente ruta... “un 
di 6 km y uno di 10 km. E biaha aki por a mira mas participante fe- 
menino. Mi ta felicita nos hende muhenan y mi ta spera cu nan 
sigui pusha deporte. Mama, tata cu nan yiunan famianan completo 
a participa tambe y e ta bon pa sigui stimula e proximo generacion 
pa haci deporte.” 

Torneo "Zabataya" na La Roca un exito rotundo! 



E conosido rumshop La Roca na 
Moko, e luga caminda abo no ta 
wak “nan”, pero “nan” si ta wak 
bo, a organisa riba Dia di Betico, 
un biaha mas su clasico tomeo di 
bolas crioyo na honor y recuerdo 
di defunto sr. Hector Ruiz, na 
bida un gran baluarte, amigo y 
patrocinador di La Roca. 

Ya pa 11 ’or tabatin rij di hende 
pa busca e famoso BBQ cortesia 
di Chef Irene, pa despues cum- 
insa line up na e “Balls Arena” 
den cunuco patras di La Roca. 
Despues di un periodo di “re- 
organisacion”, sindicalistanan 
di La Roca a aproba e siguiente 
team nan: Team Nos ta 3, aka 
“Los Hermanos Coraje” con- 
sistiendo di Jeremy, Gamir, 


Bibi y The Roclc; Team ICibra 
Cos, consistiendo di Mikel “Op- 
name”, Frans Figaroa, Tico-A, y 
Andres “Believe in Me’; Team 
Caba Cos, consistiendo di Juni 
“KiloWatt”, Robby “Bo Tin 
Prueba?” Robles, Lupe “Trans- 
former” y Archi “The Marine”; 
Team Super Bon, cua taba- 
ta consisti di Lucas, Lilienne, 
Dominico, y por ultimo Team 
Smus, kende nan a consisti di 
Smus, Erika, Ingrid y Ricardo. 
Prome cu e bataya cuminsa por 
a nota cu diripiente a cay mane 
un silencio siniestro y por a sinti 
mane un “vroem-vroem” ta core 
rond caminda cu stem abou un 
boca tabata fluister otro locual 
a resulta di ta un “Breaking 
News”! 


Fuentenan fidedigno a confirma 
sin duda algun cu den weekend 
cu a pasa e conocido Capo di 
tutti Capo, esta Don Chicho, a 
haya un sota den biljard di nada 
menos cu e conocido “Lord of 
the Tortugas” Dr. Phil! Un shock 
den mundo di biljard na Aruba! 
Cu maximo urgensia mester a 
pasa Don Chicho den mashin 
di MRI pa haci un scan, ya cu 
despues di e derota e tabata 
keha cu e no tin rudia, ni heup, 
ni pols, ni lomba mas pa biljard! 
Nos lo keda pendiente di resul- 
tado. 

En todo caso, e bataya a cuminsa 
a toda makina riba cancha den 
cunucu di La Roca, mientras cu 
dilanti den e “cocktail lounge” 


varios “cocktaiF’ exotico tabata 
bay laira! 

Despues di un merdia yen di 
emocion, na final ta dos ekipo 
a lceda enfrenta otro p’e gran 
final, esta Team Smus, y e Team 
di “Los Hermanos Coraje”, 
caminda por ultimo sensacio- 
nalmente Team Smus ta derota 
“Los Hermanos Coraje” p’asina 
logra bay cu e titulo di Campeon 
Zabataya 2017! 

Gerente di La Roca, Roly “En- 
amoration” Ruiz kier a gradici 
tur su clientenan cu a pone e dia 
di Betico bira un happening exi- 
toso y tambe kier a gradici The 
Pastechi House pa su sponsoring 
di e evento. 

valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 



BANCO 01 CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 27 Jan, 2017 EN TOT NADER ORDER 


Per ANG 100 

Amerikaanse dollar USD 


Canadese dollar 

Zwitserse frank 
(per 100) 

Pond sterling 

Japanse yen 
(per 10.000) 

EURO 
(per 100) 

Deense kroon 
(per 100) 

Noorse kroon 
(per 100) 

Zweedse kroon 
(per 100) 


CAD 

CHF 

GBP 

JPY 

EUR 

DKK 

NOK 

SEK 


chq./overboeking 


1.77 

1.33 

177.75 

2.16 

153.25 

188.51 

24.59 

20.32 

19.11 


1.78 

1.35 

178.47 

2.21 

154.65 

190.23 

25.31 

21.04 

19.83 


100.00 

1.80 

1.37 

179.27 

2.27 

156.20 

192.15 

26.11 

21.84 

20.63 


Ciudadano di Montaña 

practicando cultivo di 
mata den forma sostenibel 



CADA bes mas y mas ciudadano ta cuminsa pone 
den practica nan pensamento di sostenibilidad, kisas 
no den forma grandi pero sin duda contribuyendo 
pa crea un miho mundo pa e siguiente generacion. 

Durante e bishita di Accion di Bario den Montaña 
Prome Minister Milce Eman a topa cu sra. Petra Edu- 
ardo, kende a duna un bunita ehempel con tur hende 
por haci algo childto riba tereno di sostenibilidad. 

“Bishitando e casnan cada bes bo ta haya bunita 
ehempel di ciudadanonan consciente, ciudadanonan 
cu ta contribui na haci Aruba sostenibel, berde y 
bunita. Sra. Petra ta un bunita ehempel di e pensa- 
mento ak”, Prome Minister Eman a expresa na cas 
di famia Eduardo. 

Sra. Petra Eduardo a mustra Prome Minister Eman 
con el a laga traha un goot, manera cu e casnan di 
antes tabatin, cu ta transporta e awa di yobida pa 
un bari. E señora a demostra di ta hopi consciente, 
pasobra e bari di awa aki ta bon tapa cu un serbette 
y mara pa evita cu sanguranan ta drenta den dj’e. 
Personal di GKMB a haci un control y tabata masha 
satisfecho cu e medidanan di proteccion cu e ciu- 
dadano aki ta tuma pa evita cu sanguranan ta pone 
webo den e awa. 

Prome Minister a duna un demostra tirando “abate” 
den awa cu ta yuda evita reproduccion di sanguran- 
an. E tipo di awa aki e expertonan di GKMB a splica 
no ta bon pa consumo humano tampoco pa bestia. 
E señora ta uza e awa aki pa muha su matanan y su 
orkideanan. 

E ta hopi consciente con pa proteha y uza e awa di 
yobida cu e ta recoge. GKMB a bisa tambe cu nan 
ta uzando hopi insecticida “green” cu ta agradabel 
pa medio ambiente. 

4 record nacional 
nobo pa Pesas 
durante celebrac on 

Copa Betico Croes 2017 



DIARANSON ultimo, dia 25 di januari, 
federacion di Hisamento di Peso Aruba Am- 
ateur Weightlifting Association a organisa 
nan prome competencia pa aña aki 2017 
como tradicion Copa Betico Croes den sala 
di Centro Deportivo Frans Figaroa. 

Den un sala yena di fanatico di pesas a 
cuminsa e competencia pa 3’or di atardi 
unda un total 14 atleta di diferente club di 
Pesas manera Muscles and Lungs Crossfit 
y tambe TNT Gym a midi forsa rib’e plata- 
forma unda un total di 4 record nacional a 
keda estableci. 

Den e categoria femenino, cu un total di 5 
dama a representa varios division di edad y 
peso, mustrando cu Aruba tin talento den 
tur edady size. Un total di 3 record nacional 
a wordo ldbra y hopi di e damanan a kibra 
nan recordnan personal. 

Den highlight entre e damanan ta Nicole 
Dijldaoff a kibra un total di 3 record nacio- 
nal den categoria youth 69kg cu tabata na 
nomber di Yasuris Lejuez, cu solamente 14 
aña a demostra di tin hopi talento den e de- 
porte pesas. Nicole Dijkhoff a kibra record 
nacional den Snatch 48 kg, Clean <Sc Jerk 
54, y total di 102 kg. 



Otro atleta cu a logra ldbra record nacional 
den categoria senior di 48kg damas ta Jesu- 
rine Croes den su hisada ta logra den Snatch 
31 kg cu tabata riba su propio nomber. 

Ganador absoluto den division di damas ta 
atleta di Selecion Nacional Jennifer Piter cu 
a bay cu titulo maximo cu un total di 152 kg. 

Ganador absoluto den division masculino 
ta atleta tambe di Selecion Nacional ta Joel 
Kuiperi cu a bay cu e titulo maximo cu un 
total di 275 kg. 

Siguientemente resultado completo di 
competencia: 

Den youth women categoria 63 kg Noelia 
Orman prome luga cu total di 60 kg. Den 
youth categoria 69 kg prome luga Nicole 
Dijkhoff cu un total di 102 kg y segundo 
luga Thalisa Beke cu un total di 83 kg. Den 
senior women categoria 48 kg na prome luga 
nos tin Jesurine Croes cu un total di 76 kg. 
Den senior women categoria 63 kg na prome 
luga Jennifer Piter cu un total di 152 kg. 

Den division masculino den youth categoria 
56 kg na prome luga Jeremy Dijkhoff cu 
total di 79 kg. Den youth categoria 94 kg 
na prome luga Laertes Araque cu total di 


85 kg. Den Junior categoria 69 kg na prome 
luga Gerswin Javois cu total di 163 kg y na 
segundo luga Zymion Loopstok cu un total 
di 150 kg. Den senior categoria 77 kg na 
prome luga nos ta haya Berti Thiel cu total 
di 181 kg. 

Den senior categoria 94 kg na prome luga 
Derrol Pietersz cu un total di 155 kg. 

Den senior categoria 105 kg como ganador 
absoluto Joel Kuiperi cu un total di 275 kg. 

Aruba Amateur Weightlifting Association 
lder a manda un palabra di danld na nos 
sponsors y partners nan Cemedar, High Per- 
formance Sound, Mac4 U, Commisie Sub- 
sidie, Lotto pa Deporte, Comite Olympico, 
Setar NV y tambe na tur e boluntarionan y 
club nan di peso como Muscles and Lungs 
Crossfit y TNT Gym. Danki na nan apoyo 
y sosten cu nos ta logra di organisa e evento 
nan aki, y asina promove deporte en general 
y e deporte di Hisamento di Peso. 

Keda pendiente pa nos siguiente competen- 
cia cu lo tuma luga dia 18 di maart! Torneo 
Himno y Bandera unda cu sigur hopi di e 
atletan lo bolbe miho cu nunca! 

Pa mas informacion mail na: 
aawa@arubaweightlifting.org. 

RCA ta anuncia 


POWERADE 8K 

Run & Funwalk 



DIRECTIVA di SV RCA pa di seis aña 
consecutivo ta organisa e ya famoso caminata 
patrocina pa e bebida Campeon Powerade. E 
aña aki e lo tuma luga diadomingo 12 di maart 
saliendo di RCA Arena 6:30am y ta un total di 
8 kilometers. 

E ruta lo ta salida di RCA rumbo Retonde Tanki 
Leendert, sigui pa Retonde Paradera, sigui pa 
Retonde Sero Blanco, La Sallestraat, Kamerling 
Onne straat y yega bek RCA. 

Fecha pa inscripcion lo ta 23 di februari na 
IBiSA, yega trempan paso cupo ta limita. 


Exposicion 'Cas di Madu' awor na 
Stichting Monumentenfonds Aruba 




STICHTING Monumentenfonds Aruba (SMFA) ta celebra e inicio di 
un aña nobo yamando bon bini na e exposicion di ‘Cas Madu’ na e oficina 
di SMFA. 

Den un atardi ameno cu invitadonan a haci apertura di e exposicion di e 
fotografo Claudius Daly cu a fotografia mas cu tres shen cas di cunucu na 
Aruba. 

E exposicion a cuminsa aña pasa na BEAM den edificio di ex Botica Aruba 
na Steenweg. SMFA pa e ultimo añanan caba tabatin exposicionnan di arte 
caminda cu monumentonan ta e inspiracion pa e artista den nos sala di 
reunion. 

Awor ta toca turno na e exposicion di ‘Cas di Madu’ di Claudius Daly. 

Locual a cuminsa pa Claudius Daly manera un pasa tempo a bira un pasion 
pa e casnan di cunucu aki, cu manera sr. Daly ta bisa, nan ta recorda nos 
con duro nos grandinan a traha pa construi nan casnan y ta encanta con 
despues di añasnan e casnan ta fuerte para, aunke tambe lamentablemente 
tin hopi cu a bai perdi caba y of ta na peliger di desaparece. 

SMFA semper ta apoya iniciativanan asina aki cu banda di ilustra e beye- 
sanan di nos monumentonan na Aruba tambe ta yuda conscientisa tocante e 
situacion di hopi di e casnan aki p’asina stimula tur hende pa yuda preserva 
esaldnan como parti di nos herencia cultural. 

Publico lo por pasa na Stichting Monumentenfonds Aruba pa bishita e exposi- 
cion di dialuna pa diabierna entre 8:00am - 12:00pm y 2:00pm - 5:00pm. 

RECIENTEMENTE, 

Ellen y Ralph Nottingham a 
wordo honra como Embaha- 
dor di Esmeralda pa e isla di 
Aruba. E huespednan aki ta 
hopi special mes cu ta bishi- 
tando nos isla pa mas di 40 
aña caba consecutivamente. 
Sherrie y Robert Agnew y 
tambe Robert Albrecht a 
wordo honra como bishitante 
distinui pa e isla di Aruba. 


E titulo simbolico aki ta wor- 
do presenta den nomber di 
Minister di Turismo como un 
muestra di aprecio pa e bishi- 
tantenan cu ta regresa Aruba. 
Sr. Ricardo Croes di ATA a 
haci entrega di e certificado 
aki durante un ceremonia 
oficial na Residencia Saliña 
Serca 25 G. 


i 

RECIENTEMENTE, 

Dale y Bruno Spaleta and 
Patricia y Robert Stravinski a 
wordo honra como Embaha- 
dor di Bon Boluntad pa e isla 
di Aruba. E huespednan ald ta 
hopi special mes cu ta bishi- 
tando nos isla pa mas di 25 
aña caba consecutivamente. 




E titulo simbolico aki ta 
wordo presenta den nomber 
di Minister di Turismo como 
un muestra di aprecio pa e 
bishitantenan cu ta regresa 
v Aruba. 

Sr. Ricardo Croes di ATA a 
haci entrega di e certificado 
aki durante un ceremonia 
oficial na Divi Village Resort. 

RECIENTEMENTE, 

e siguiente bishitante nan 
leal a wordo honra como 
Embahador di Bon Bolun- 
tad na nos isla di Aruba: 
Ida y Robert Di Giorgio y 
tambe Robert Jr. Di Gior- 
gio. 

E titulo simbolico aki 
ta wordo presenta den 
nomber di Minister di Tur- 
ismo como un muestra di 
aprecio pa e bishitantenan 
cu ta regresa Aruba. 

Sr. Ricardo Croes di ATA a 
haci entrega di e certificado 
aki durante un ceremo- 
nia oficial na Costa Linda 
Beach Resort. 

Bob ta propietario di Bob’s 
Imported Food and Buffet 
Catering Italian Food na 
Merca y Ida ta Mrs. Carna- 
val di Costa Linda Resort. 

Montaña a ricibi 


Prome Minister Eman 

cu brasa habri 



CU un alegria grandi e bario di personanan humilde, Montaña, a 
ricibi Prome Minister Mike Eman diahuebs durante su Accion di 
Bario. Tur diahuebs Prome Minister Eman ta cana den un bario, cu 
ta bay haya puntonan nobo di iluminacion. 

No solamente e ta informa nan di e ceremonia cu lo tuma luga 
semper riba un diahuebs anochi, pero ta probecha pa combersa cu 
e ciudadanonan manera el a bin ta haci e ultimo 8 añanan. 

Pa e mandatario, manera el a bisa, esaki ta un forma pa keda den 
contacto cu e ciudadanonan, pa ta na altura cual ta nan dolornan y 
con Gobierno por drecha cierto situacion na bienestar di e pueblo 
en general. 

Den Montaña cada cas cu Prome Minister Eman a yega e tabata 
wordo ricibi cu un sonrisa, un brasa, y cu invitacion pa drenta paden 
pa sinta combersa un rato. Durante e bishita di 4 ora cu a yega te 
na Sabana Liber, a scucha un biaha mas riba peticion pa haya ilu- 
minacion. 

“Luz den bario ta un deseo simpel di mayoria di ciudadanonan. Luz 
ta duna nan siguridad. 

P’esey pa Gobierno e programa Luz den Bario t’asina importante”, 
e mandatario a expresa. 

Den e bishita na Montaña Prome Minister Eman a scucha den 
priva varios ciudadano cu a confronta un of otro problema, a mira 
con un ama di cas ta practica sostenibilidad den su hofi, un sra. cu 
pa 43 aña caba a fabrica un poste di luz dilanti di cas, mientras cu 
otronan tabata expresa nan preocupacion cu nan Prome Minister 
ta traha demasiado duro. 

Pero nan peticion mas grandi pa haya mas iluminacion, ta algo cu 
e mandatario a sigura nan “lo bini sigur”. 

Na final di e bishita un ciudadano a sorprende Prome Minister Eman 
cu un baki di drikidek cu e mandatario a comparti cu tur esnan cu a 
compañ’e den e Accion di Bario y bisiñanan cu a bini hunto. 

Cuerpo Policial Aruba ta di hubileo 

Dominico Werleman y Arsenio Murray 
a celebra -3 0 n ñ n di servicio 




CUERPO Policial Aruba ta di hubileo pa dos agente cu ta celebra 
30 aña di servicio na comunidad pa medio di nan trabao como 
Polis. Durante un encuentro ameno a honra Dominico Werleman 
y Arsenio Murray pa nan añanan di servicio den e Cuerpo di Polis. 

“Awe mainta nos tabatin e entrega di e documentonan na dos colega 
di cinco total — pero pa motibo di salud tres no por tabata presente 

- honrando nan pa 30 aña di servicio. 

Esaki ta un logro grandi. Mas ainda ora mira e organisacion com- 
pleho di Cuerpo Policial”, asina mr. Adolfo “Dolfi” Richarson a 
cuminsa bisa relaciona cu e logro aki. 

E ta sigui bisa cu a suplica Dominico Werleman y Arsenio Mur- 
ray pa sigui duna e guia necesario p’asina esnan cu a bin despues 
por sigui carga e trabaonan di un organisacion manera esun aki... 
“mirando cu e Cuerpo ta uno hoben y nos lo kier pa e dos colega 
aki pasa nan experiencia over na e coleganan mas hoben.” 

“E ambiente awe mainta tabata uno di hubilo y tur hende tabata 
contento pa colega Werleman y Murray. Tin cu bisa acerca cu nan 
tabata hopi agradecido y honra cu nan por a sirbi e comunidad y 
pais como Polis”, asina Alto Comisario Richarson a sigui bisa. 

Dominico a cuminsa su trayectoria como polis dia 5 di januari 1987 

- 30 aña pasa — cu e segun e ta hopi aña pa un persona mantene 
na e mesun trabao kedando leal na e Cuerpo, dedicando un gran 
parti di bo bida na e trabao. 

E ta sigui bisa cu desde jong bo ta siña... “y awor na grandi ainda 
bo ta siñando dedica na e parti teoretico y pas’e den e parti prac- 
tico y esey ta un trayectoria basta largo y keto bay bo ta sigui siña. 


Kiermen nunca e ta stop. Awor mi no falta mucho mas pa bay cu 
pensioen.Pa ta exacto falta shete aña mas, e ora ta bira mas aña di 
servicio ainda.” 

“Awor ta tempo pa mi cuminsa pasa mi experiencia over pa e cole- 
ganan Polis cu ta jong cu kier siña y unda cu mi ta - den e departa- 
mento maritimo mi ta bay haci di awor en padelante”, e ta agrega. 
Su conseho pa esnan cu lo kier bira Polis ta pa cuminsa cu un bon 
estudio. 

“Dedica y ser bo mes anto ora bo bay Scol di Polis y caba wak pa 
e respet. Duna respet y haya respet asina bo lo logra exito den bo 
carera pa futuro”, e ta acentua. 

Dominco actualmente ta den posicion di Burgerrang y ta eherce su 
trabao den e departamento Maritimo. 

Arsenio Murray cu awe ta “chef van Dienst” na Warda di Polis na 
Shaba y ta trahando actualmente como recherche na Strand Politie 
ta bisa cu 30 aña ta un carera hopi largo, un bida largo. 

“Mi ta corda tempo cu Aruba a haya su Status Aparte na ’86 net 
despues cu mi a solicita pa bira Polis, mi a cuminsa na ’87 trahando 
na warda di Polis San Nicolas. Despues mi a bay pa e prome boto 
di Polis cu tabata PB1 y asina a sigui pa departamento di trafico 
y despues recherche”, e ta elabora riba su trayectoria como Polis. 

Arsenio a traha na diferente departamento di Cuerpo Policial cu 
diferente chefnan y e ta bisa cu bo ta siña concoce hende den e 
comunidad y bo ta ripara con e ta cambia den tur e añanan. 

“Bo mester por aprecia loke bo ta bay haci pa comunidad pasobra 
bo ta bay duna hopi di bo parti sin haya nada bek y bo mester por 
siña biba cu esey”, ta su conseho pa e hobennan cu aspiracion pa 
bira Polis. 

Minister Michelle Hooyboer poniendo accion tras di promesanan 

Scolnan basico ta ricibi metodo pa preveni abuso di mucha 

For di edad hoben ta educa nan riba kico ta abuso 



DIAMARS ultimo, Minister di Enseñansa Michelle Hooyboer- 
Winldaar a ricibi Daniel Tecldenborg, Director di Cede Aruba, 
Rose-Marie Provence di Fundacion Muchila Creativo y Carmen 
Kock-Herrera, Director di Grupo Teatral Kibrahacha y Stichting 
PROTEA, den cuadro di introduccion di e metodo pa prevencion 
di abuso di mucha cu lo aplica na tur scol di Aruba. 

Alumnonan di ldas 3 y 4 di tur scol basico lo ricibi informacion 
tocante e tema di abuso, cu e meta pa conscientisa muchanan kico 
ta abuso y pa traha riba pa prevencion di abuso di mucha. 

Desde aña 1994 Famia Planea a acerca Carmen Herrera pa skirbi 
un obra teatral educativo pa siña muchanan con pa preveni abuso 
sexual. Cada 6 aña ta presenta e obra aki pa un generacion nobo 
bou oranan di scol, cu colaboracion di UNOCA y CEDE Aruba. 
Ademas, Departamento di Cultura a percura pa transportacion di e 
muchanan pa Cas di Cultura. Rose-Marie Provence for di principio 
a tuma e parti musical na su encargo. 

Na aña 2013 Carmen Herrera a acerca CEDE Aruba pa ayudo fi- 
nanciero pa por publica un buki di su storia musical educativo “E 
Herencia”. Rose-Marie Provence a conseh’e pa compaña e buld cu 
material educativo poni den un lespaldcet. 


E slogan: Bisa NO! Core bay! Bay Keh’e! ta e punto di salida di e 
lespaldcet. Na juni 2016 maestronan di scolnan publico y Catolico 
a haya oportunidad pa mira e obra teatral y na final nan a ricibi 
henter e palcete di material educativo digital. 

Na september 2016 a acerca CEDE Aruba pa por print e manual 
pa maestronan, bulci di tarea pa alumnonan y “praatplaatjes” edu- 
cativo. E scolnan lo ricibi e bulcinan y plaatjes educativo y e lesnan 
por cuminsa. 

Minister di Enseñansa Michelle Hooyboer-Winldaar a lceda suma- 
mente impresiona y Gobierno lo percura pa tur mucha di ldasnan 
3 y 4 di scol basico ricibi un bulci di tarea. 

Di e forma aki mayornan por ta mas envolvi den e proceso di edu- 
cacion sexual cu e mucha ta ricibi na scol y nan por elabora tambe 
na cas riba e topico. Hunto por crea un ambiente di confiansa y 
saludabel pa nos muchanan. 

E problema di abuso sexual ta mas grandi cu hende ta kere. E no 
ta lceda un problema pa e mucha so cu a of ta pasa aden, sino e ta 
un problema cu ta toca henter comunidad. 

Trahando hunto nos por logra minimalisa e problema ald. Laga 
nos tur duna e mucha un man riba su caminda pa un miho mayan. 

Dangui Oduber (MEP): 

MEP 

creciendo den 
communidad! 



EN conexion cu celebracion di dia di nos 
Libertador Betico Croes, Partido MEP a 
tene un actividad diamars anochi den e 
bario di Savaneta. 

“E tabata un dia grandi pa nos partido 
MEP y e pueblo a acudi masalmente na 
e actividad aki. 

MEP no ta solamente un partido politico 
sino nos ta un Moviemento di hende, 
di pueblo, di esnan cu kier mira pueblo 
den Gobierno. Esaki ta e comienso di e 
movimiento cu lo trece cambio”, asina e 
hoben politico cu den su prome salida na 
aña 2013 a logra no menos di 1749 voto, 
e di 4 votgetter riba e lista color geel. 

Tambe e anochi aki e hala hubenil di MEP 
cu ta carga e nomber di HOT a instala su 
directiva nobo, cu e locutor Lionel Dirks 
como Presidente. Un hoben dinamico cu 
hopi energia positivo. “Por bisa cu MEP 
ta creciendo den comunidad y cu sosten 
di e pueblo nos lo trece e cambio cu nos 
kier mira”, di acuerdo cu Dangui Oduber, 
cu riba su mes ta maneha e movemento 
D-Team cu ta su votadonan, simpatisa- 
donan y siguidonan. 

“D-Team tabat’ey presente cu tur e ho- 
bennan cu ta miembro di e team. Nos lo 
duna hopi atencion na nos hobennan”, 
asina Dangui Oduber a enfatisa. 












"Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por steuns di loke Señor ta hasi" 
Salmo 33 



Juan Ridderstaat 

Mihor conoci como"Juancho" 
Ex-trahador di LAGO 
Ex-trahador di Ontvanger der Belasting 
*23-06-1934 -126-01 -2017 
Na nomber di su: 

Casa stima : Gisela "Chichi" Ridderstaat-Maduro 
Yuinan stima: Susan"Suzy"Ridderstaat 

Maria"Dudi"y Ricardo v/d Biezen-Ridderstaat 
Juan Carlos Ridderstaat 
Annie y Sergio Barros-Ridderstaat 
Alexander Ridderstaat (Chando Colina) 
Comoyui: Teresa Ribeiro 

Nietonan stima: Suyin Ridderstaat 
Sergianny Barros 
Junior Dieke 
Gissianne Barros 
Xindrah Dankerlui 

Rumannan : 

Luis Nemencio y Maria Ridderstaat-Diaz 
tReina Ridderstaat 
tTida Ridderstaat 
Regina y Alfredo Ruiz-Ridderstaat 
tJoaquin Ridderstaat 
Andres Ridderstaat 
Tanta: Veneranda Zievinger 
Swa y cuñanan : 

MaikyyGlenda Maduro-Mansur 
Carlos Maduro 

Ali y Eveline Maduro-Zievinger 
Rubia Maduro 
Eveline Maduro 
Norma Maduro 

tCalvin y Miriam Maduro-v/d Ree 
Franklin y Astrid Maduro-Bermudez 
Marlon y Eveline Maduro-Di Veccia 
Janette Maduro 

Subrinonan, primonan y ihanan. 

Assistentnan : Shakira, Coleta, Rosa 

Demas famia : Ridderstaat, Maduro, v/d Biezen, 
Barros, Dieke, Dankerlui, Ribeiro, Diaz, Ruiz, 
Zievinger, Dirksz, Lopez, Lambertus, Geerman 
,Trinidad, Ridderstap, Mansur, v/d Ree,Tromp, 
Pratt, Croes, Kelly y Colmenares. 

Acto di entiero lo tuma lugar na Misa Pro Cathe- 
dral San Francisco na Playa dialuna 30 di januari 
2017 di 2'or pa 4'or di atardi. Despues lo sali pa 
Santana Catolico na Playa. 

Adres pa condolencia ta Aurora Funeral Home 
diasabra 28 di januari 2017 di 7'or pa 9'or di 
anochi. 

Nos disculpa si den nos tristesa nos por a lubida 
algun famia of conocirnan. 




Cumana #44 
E: royalfuneralhome@hotmail.com 



0iematwut 

Tel: 586-4444 / 733-2906 
/ 593-0857 / 731-5847 


Mi ke alabá SEÑOR tur tempo, 

Su alabanza lo no kita fo'l mi boca, 
Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nomber tur huntu! 
Salmo 34 



Antonio Benito Kelly 

Mihorconoci como"Papi" 

*22-10-1942 - T25-01 -2017 
Na nomber di su: 

Señora: Florencia Kelly-Rosel 

Mayornan : tHyacintha y tValeriano Kelly-Orman 
Yuinan: Antonio "Nino" Kelly y famia 
Joanne Kelly y famia 
Nathaly y David Kelly 
Emely Kelly y Chris Hodge 
Doris Quant 

Gina Quant y Sandro Figaroa 
Vicky y Fernando Figaroa 

Yui di criansa : Manuelita y Rudy Ras-Chamorro 

Nietonan: Annalyse,Tony, Nathan, Kalton, 

Katiuska, Jean, Shadiva, Davin, 
Xelby, Zion, Brianna, Dylan, 
Darwin, Shawnee, Christiaan, 
Ammiel, Ixomar, Morelia, Rudmar, 
Fernandito, Edward 

Bisanietonan 

Rumannan : tlgnacio y Chichi Orman-Kocky yuinan 
Julieta Kelly y yuinan 
tRufino Kelly y yuinan 
Natalia Sam-Kelly y yuinan 
Virgilio y Maria Kelly-Estevez y yuinan 
tRuben y Rosa Kelly-Farro y yuinan 
Swa y cuñanan, subrino y subrinanan, primo y 
primanan na Aruba y Hulanda, comer y compernan, 
bisiñanan, conocirnan, amistadesnan y su ex 
coleganan di KPA 

Demas famia : Kelly, Rosel, Orman, Quant, Dirksz, 
Sam, Estevez, Kock, Farro, Albertsz, Willems, Atencio, 
Lampe, Paesch, Geerman, Schuilenburg, Winterdaal, 
Koolman, Rosario, Odor, Briesen, Hewitt, Felix, 

Dabian, Kellie, Gomez, Lourens, Ras, Chamorro, 
Antequerra,Tromp, Figaroa, Hodge, Griffin, Celaire y 
Henriquez 

Acto di entiero ta tuma lugar na Royal Funeral Home 
dialuna 30 di januari 2016 di 9'or pa 11 'or di mainta. 
Despues lo sali pa santana Catolico na Playa. 

Condolencia lo tuma lugar na Royal Funeral Home 
diasabra 28 di januari 2016 di 7'or pa 9'or di anochi. 

Si den no tristesa por a lubida algun familia ta pidi 
disculpa. 

Disculpa nos pero despues di entiero nos no ta ricibi 
bishita di condolencia na cas. 



Bou di alanan di Dios mi ta sigur" 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

"Mi refugio, mi forti, mi Dios, den kende mi ta 
pone mi konfiansa" 

Salmo 91:1-2 

Cu inmenso tristeza na nos curazon nos ta 
participa cu a fayece cristianamente: 



Ada Helena Tromp 

Mihor conoci como"Ada"of"Tanta Ada" 

*18-08-1948 -123-01 -2017 
Na nomber di su: 

Mayornan: tAura y tBaldomero Tromp 

Rumannan : Aurora y Esy Croes 

tJuanita Emelina y tLuis Arends 
Erica y Roger de Cuba 
tRonaldTromp 
RenéTromp y famia 
Sobrino(a)nan : Marlon Croes y famia 

Marlyn Buisyfamia na Hulanda 
Giovanny Croes y famia 
Su sobrinonan stima: 

Gershwin y Ashwin Tromp na Hulanda 
Su sobresobrinonan stima: 

Mariah Croes y Sharon Buis 
Su otro sobresobrino(a)nan : Julissan, 

Dylon y Dustin 

Su omo stima : RufoThiel y Ninita 

Su tanta stima : Emerita y LucasTromp 

Su primanan stima : Charline Ras, SuzyThiel, 

Ludwina y Lila Winterdaal 
Su otro primo(a)nan y demas famia 
Su acto prima stima : Swina Dirksz 

Su otro actoprimo(a)nan y demas famia 
Su ihanan 

Su ayudante: Truda 

Su amiganan stima : LisetteTromp, famia Nazir y 
v/d Hansz na Curaçao, Judith Vingal, Maria Dirksz, 
Gladia Hoevertsz, Helena Winterdaal, carmen 
Flanegin, Juanita Petrochi y Sofia Groeneveld. 

Su ex coleganan di La Linda N.V. 

Tur su bon amigo(a)nan. 

Tur bisiñanan y conocirnan. 

Demas famia:Tromp, Croes, Arends, de Cuba, Buis, 
Bislick,Thiel, Winterdaal, Ras, Abath, Dirksz, 
Boekhoudt y demas famia. 

Ta invita pa acto di entiero cual lo tuma lugar 
diasabra 28 di januari 2017 di 9'or pa 11 'or di 
mainta na Misa Santa Filomena na Paradera y 
despues lo Sali pa Santana Catolico Pastoor 
Kraanwinkel na Paradera. 

Condolencia : 27 di januari 2017 di 7'or pa 9'or di 
anochi na aurora Funeral Home. 


Nos ta pidi nos disculpa si den nos tristeza nos por 
a lubida un of otro famia. 

Despues di entiero no ta ricibi bishita di condolen- 
cia na cas. 

Curso scirbi storia 

BIBLIOTECA Nacional Aruba ta or- 
ganisa un curso cortico di Scirbimento 
Creativo. Un curso di 6 encuentro pa per- 
sonanan cu kier sigui practica scirbi storia, 
poesia of Blog posts. 

Esaki bou guia profesional di docente y 
schrijfcoach Byande van Andel. 

Curso ta cuminsa diarazon dia 8 di februari, 
di 5or pa 7or. Tin 6 encuentro na Biblioteca, 
tur diarazon atardi mes un orario. (Dianan 
8, 15, 22 di februari y 8, 22 y 29 di maart) 
Kico t’e idea? Participantenan ta haci 


diferente ehercicio cu diferente estilo y 
tema y ta purba di yega asina na nan propio 
fuente di inspiracion. 

Cu diferente ehercicio coach Byande van 
Andel ta stimula e coriente creativo y ta 
duna ehercicio pa yega n’e memorianan. 

E curso ta ofrece idea, feedback y inspi- 
racion. Participantenan por inspira otro y 
intercambia di idea con ta scirbi e obra. 
Participantenan ta sigui scirbi na cas den 
siman. Esald ta un curso den cuadro di Life- 
long Learning na Biblioteca Nacional Aruba. 
Registracion ta posibel via 
info@bibliotecanacional.aw . 


* Cumana 76 

Oranjestad,Aruba 
Tel: 588-6699 
Fax: 588-6698 
1 Cel: 593-0857/560-1403 

"TikTokTikTok, e holoshi a para. 

No tuma'mi na malo cu mi no por a despedi di 
boso pero esaki ta mi ayo." Imelda 



Imelda Eleonora 
Lumena Burleson 

(Meda - Dada) 

19 september 1952 - 25 januari 2017 
Rumannan: 

Sra vuida Cornelia Zichem Bergeny famia 
Sra vuida Olga Jacobs Zichem y famia 
Sra vuida Greta Jacobs Zichem y famia 
Ludwig (Luty) Burleson y famia 
Henry Burleson y famia 
Theodore (Theo) Burleson y famia 
Antoinette (Netty) Burleson y famia 
Edgard (Robby) Burleson y famia 
Manera ruman: 

Muriella (Ella) y Tony Perrotte Jacobs y famia 

Sherwin Jacobs y famia 

Nicole Jacobsy famia 

August (Popoy) Reyes y famia 

Sonia Stuit Paula 

Sobrina/o-, prima/o, ihanan, demas famia y 
conocirnan: 

Burleson, Zichem, Jacobs, Reyes, Stuit, Van 
Ommeren, Richardson, Bergen, Zievinger, Helder, 
Hygen, Kock, Werleman, Linzey, Dirks, Dirksz, 
Bechir, Perrotte, Hughes, Garcia, Nicolaas, 

Koolman, Wernet, Paula, Becker, Komproe, Kelly, 
de Nobrega, Staring, van der Werff, Voskamp, 
Albus, Petronia , Semeleer, Wever, Lopez 
Henriquez, Valois Smit, Sosa, Rodriguez, Marchena 
, Hsing, Luydens, bisiñanan y su coleganan di 
Aqualife. 

Disculpa pa den e momentonan dificil aki nos por 
a lubida un of mas famia y conocir y ta pidi pa bin 
sportief y colornan alegre.Ta participa cu despues 
di entiero no ta ricibi bishita na cas. 

Acto di entiero y despedida lo tuma luga dia 28 di 
januari 2017 di 8'or pa 11 'or mainta na Royal 
Funeral Home. Despues lo Sali pa santana Central 
di Sabana Basora. 






çsfutteral &6me 




Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Dios a tira un bista den su jardin y a topa un 
espacio bashi. Despues su Mirada a pasa ariba tera 
y a mira bo cara cansa. E la pone su brasa rond di 
bo y a hibabo pa bo por sosega. Esta bunita ta 
Dios su jardin, e ta scohe solamente e mihor. 


Cu tristesa na nos curason pero conforme cu Dios 
su boluntad nos ta anuncia cu a bay sosega den 
brasa di Señor. 



Basilio Maduro 

Mihorconoci como:"Chido" 
^09-12-1938 - 124-01 -2017 


Su Mayornan: 

tEpifanio Maduro y tRita Maduro-Henriquez 
Na nomber di su: 

Rumannan: Jose Maduro y tSarah Maduro-Leest 
tSixto Maduro y tPina Maduro-Boekhoudt 
Luis Maduro 

Celedonia Kelly-Maduro y tKelly Chepie 

Sobrina y sobrinonan, swa y cuñanan, comer y 
compernan, primo y primanan, bisiñanan, amigo y 
conocirnan y staff y personal di ATCO Concrete. 

Demas famia: Maduro, Leest, Kelly, Henriquez, 
Koffie, Dirksen, Gomez, Wernet, 

St. Jago, Croes, Boekhoudt, Sint Jago 

Si encaso den nos tristesa nos por a lubida algun 
persona of famia, nos ta pidi nos mas sincere 
disculpa. 

Ta invita pa asisti na e acto di condolencia y 
cremacion cual lo tuma lugar dialuna 30 di januari 
2017 na Aurora Funeral Home di 9'or pa 11 'or di 
mainta. Cremacion lo tuma lugar den ceno 
familiar. 


Lastimamente despues di entiero nos no ta ricibi 
bishita na cas. 




Behold, God is my salvation; I will trust, 
and not be afraid: for the Lord 
is my strenght and my song: 
he also is become my salvation. 
Isaiah 12:2 

; _ 

i 



Augustina Matilda 
AmorosoTannis 

Mihor conoci como"Mat"of"Dudu" 
*30-08-1933 - 27-01-2017 
Acto di entiero lo wordo anuncia despues 

Ritz Carlton Aruba 

cu cena di aprecio 
pa prensa 






RECIENTEMENTE The Ritz Carl- 
ton Aruba a organisa un anochi ameno, 
cu un cena di aprecio pa prensa di Aruba, 
unda nan a sa di presenta un menu Ital- 
iano nobo, unda tur anochi, tin cambio 
di e pasta fresco cu ta wordo traha in 
house mes. 

Esaki a tuma lugar den Soliano Restau- 
rant, cu manera Yahira Santoni, Market- 
ing Manager a duna di conoce, esaki ta pa 
gradici prensa pe sosten cu nan ta duna 
na The Ritz Carlton Aruba. 

E anochi a habri cun Limoncello, traha pa 
nos hendenan local, sigui pa un presen- 
tacion di plato special di 3 pasta. Danki 
un biaha mas, p’e reconocimento na e.o. 
AWEMainta. 

Brindando tur informacion necesario na 
studiantenan pa portuma un bon decision 

Canada un opcion factibel pa 
sigui studia na nivel di HBO y W0 


DURANTE un anochi di informacion ofreci pa Departamento 
di Enseñansa y Ministerio di Enseñansa, studiantenan prepa- 
rando pa sigui nan estudio afo a haya tur informacion necesario 
pa por tuma e decision final di e pais cu nan lo kier haci esald. 

“Nos a tene un anochi di informacion riha estudio na Canada ”, asina 
Minister di Enseñansa, Michelle Hooyhoer-Winklaar a hisa. 

Esaki ta un actividad cu nan ta tin pa e ultimo tres aña unda ta duna 
informacion mas detaya riha opcion di studia na Merca ofCanada... 
“y awenochi nos a pone enfasis riha Canada. ” 

E evento aki a wordo teni un par di biaha caba dunando informa- 
cion riba estudio na Merca... “pero tin hopi interes y nos ta haya 
hopi pregunta rib’e posibilidadnan di bay Canada”, e mandatario 
a agrega. 

“Nos a organisa e anochi aki cu informacion cu nos a ricihi for di 
consulado di Canada na Caracas. Nan mes no por ta presente pero 
tur e informacion cu nos a haya nos a comparti cu nany handa di 
esey informacion cu nos mes tin, cu acuerdonan cu nos tin cu diferente 
instituto di Canada. Nos a duna informacion glohal riha e aspecto 
di studia na Canada pa asina duna mas informacion posihel pa 
studiantenany nan mayoman por scoge”, el a agrega. 

“E pregunta esencial ta: Ki tipo di estudio lo mi kier sigui? Ki programa? 
Na cua college of universidad mi ta ivak mi mes den dj’e? Tin hopi pun- 
tonan cu lo mester considera, hopi informacion cu mester revisa y haci 
investigacion pero nos ta convenci cu treciendo mas informacion posihel na 
un manera consistentey acesibel e studiantenan lo por tuma decision hopi 
mas a hase di e informacionnan disponihel. E por pas den nan metanany 
aspiriacionnan pa futuro”, e Minister a amplia. 

Canada ta un opcion hopi factibel mirando cu tin asina hopi dife- 
rente scol disponibel cu ta hopi contento pa ricibi studiantenan di 
Aruba y di otro banda e ta pagabel. 


Compara cu hopi otro caminda cu por manda studiantenan Canada 
su prijs ta un tild mas abao cu, p. e. Merca y esey ta hacie un op- 
cion atractivo. 

“Nos tin acuerdonan cu diferente scoly esey atrohe ta pone varios 
opcion riha mesa pa un studiante scoge. Nos tin awenochi un slype 
session cu un studiante cu ta eynan awory nos ta wak cu interes ta 
creciendo”, Michelle Hooyboer-Winldaar a bisa. 

Studiante Lisandra Thiel, cabando su EPI sector Administracion 
di Turismo, a splica cu for di ‘vierde’ ya caba a cuminsa bisa nan 
pa cuminsa evalua nan opcionnan pa sigui studia. 

“For di un comienso mi kier a bay Canada pero no tabatin hopi 
informacion”, e ta expresa. 

E1 a sigui bisa cu e ta hopi contento cu a cera acuerdo cu Canada 
asina brindando e e oportunidad di sigui su soño. 

“E informacion ta basta extensivo y mi tabata sorprendi cu nan 
a cubri Seneca College na Toronto den college fair y awor mi sa 
mas ainda. E skype session cu e studiante na Canada tabata hopi 
informativo y mi ta bay p’e”, el a laga sa. 

Jeandre Jacopucci, a bisa cu e ta scogiendo Canada pasobra el a 
bay college fair unda e la haya contacto cu Centennial College mi a 
hay’e hopi bon y dicidi di bishita e website y haya e programa cu e 
kier bay. Jeandre ta interesa di sigui su estudio como Architectural 
Technician. 

“Estudio ta mas barata y por traha durante cu ta studia den e sistema 
di coop. Despues por keda tres aña y eherce loke mi a studia”, e 
ta elabora. 

Sidney Simmons cu actualmente ta den e programa di Universidad 
di Aruba Academic Foundation Year a bisa cu e ta un tradicion pa 
kies pa bay Hulanda. 

Hopi ta haya Europa atractivo pa conoce pero e ta haya cu lo ta 
hopi bon pa conoce otro partinan di mundo cu no ta conoci ainda. 
Esald combina cu e calidad halto reconoci ta loke tine convenci. 
Sidney no a escoge loke e scoge studia ainda pero e ta mira varios 
opcion di cual e por scoge. 

Solanio Restauront: 

Experencia 
e mihor 
brunch 

riba isla 




SOLANIO Restaurant situa na The Ritz-Carlton ta conoci 
pa su delicioso desayuno y na bon prijs pa nos localnan. 

Den ocasionnan special Solanio ta ofrece un grand brunch cual 
ta consisti di un amplio variedad di plato eskisito di desayuno 
y lunch, incluyendo cushina Italiano, seafood fresco, deserts 
y unlimited mimosa. 

Diadomingo awor dia 29 di januari for di 11:30 di mainta te 
cu 3or di merdia disfruta di un delicioso brunch y e servicio 
legendario di Ritz-Carlton, simplemente un experiencia unico. 
Pa crea un brunch inolvidabel, e chefnan di Solanio ta pone 
hopi dedicacion den selecciona un menu special p’asina esnan 
presente por disfruta di diferente sabor cu e ingredientenan 
mas fresco! 

Platonan manera Beef Carpacio, Mushroom Ravioli, Seafood 
Bisque, Salmon y Mahi Mahi local. 

P’esnan cu nan debilidad ta cos dushi, lo tin un variacion di 
deserts, incluyendo nos famoso Belgian Waffles, Chocolate 
Fudge Cake, Brioche French toast, y hopi mas. 

Solanio ta invita henter pueblo di Aruba pa bin disfruta un 
diadomingo relahante y inolvidabel durante e grand brunch 
exclusivamente riba diadomingo, dia 29 di Januari. 

Kiwcmis Club of Palm Beach ta instala 
Xander Bogaerts como miembro honorario 




DURANTE e prome siman di januari, durante e New Year’s cocktail y in- 
stalacion di un miembro nobo, Rothmaar Coenraad, e club di Kiwanis Club 
of Palm Beach a probecha di instala Xander Bogaerts tambe como miembro 
honorario pa e aña ICiwanistisco 2016-2017. 

Xander Bogaerts mas cu claro no ta un desconoci riba isla di Aruba como un 
pelotero profesional hungando cu Boston Red Sox. Pero los di su profesion, 
Xander tambe tin un not-for-profit foundation cu ta Xander Bogaearts Dare 
to Dream Foundation cu ta activo den nos comunidad. 

Es mas, na e momento aki e foundation aki ta bezig cu un rifa p’asina por re- 
caudo fondo pa sigui contribui. Kiwanis Club of Palm Beach y Xander Bogaerts 
Dare to Dream Foundation ta dos organisacion cu ta traha hopi hunto p’asina 
por logra mas pa e communidad di Aruba. 

Xander tambe riba su mes a contribui grandemente na Kiwanis dor medio di 
e. o. asisti cu articulonan pa e Auction Night di Kiwanis Club of Palm Beach. 
Kiwanis Club of Palm Beach to honra cu Xander a acepta pa ta un miembro 
honorario di Kiwanis Palm Beach y den e palabranan di Xander, e ta sinti cu 
e miembronan di Kiwanis Club of Palm Beach ta mescos cu su compañeronan 
di Boston Red Sox. 

Kiwanis Club of Palm Beach ta reuni tur diabierna na Neptali Henriquez Park 
durante lunch. 

Pa mas informacion por bishita e website na www.kiwanispalmbeacharuba.com 
of nos pagina di Facebook na www.facebook.com/ldwanispalmbeach . 

Sandra Martina 
e promé Inspector di 
Trabao femenino na 
Hulanda Caribense 


KRALENDIJIC - Sandra Martina t’e promé Inspector di Trabao 
femenino na Hulanda Caribense Despues di un estudio intensivo 
el a huramentá como agente extraordinario di Polis (Buitengewoon 
agent van de politie,BAVPOL). 

Esaki nificá cu den cierto situacion e por actua segun leynan vi- 
gente y traha un procésverbal. Dor di esaki Inspector di Trabao 
por ehercé su trabou mas mihor. 

Hefe Cuerpo di ICPCN, señor Rosales a huramentá Sandra. 

E duracion di e estudio tabata 4 luna. Su experiencia cu e estudio 
ald ta cu e ta uno difisil. 




“Bo mester ta cla p’ey convenci cu bo por e, pa bo por logra. 

E ta un estudio cu ta costa hopi tempo. Despues di traha 
duroy cu hopi dedicacion, mi tin mi certificado BAVPOL den 
mi many mi ta un Inspector di Trabao huramentá. 

Mi ta orguyosoy feliz cu e resultado” 

, di acuerdo cu Sandra Martina. 

Sindicato di 
Maestro di Aruba 

Posibel "ATV dag" 
riba posibel dia 
di eleccion tin 
nos atencion 

Pero nan no sa cu 
eleccion a keda stipula 
pa dia 22 di september 



DIRECTIVA di SIMAR ta hayando varios pregunta rela- 
ciona cu e posibel fecha di eleccion na september cual lo por 
tuma lugar dia 29 di september 2017. 

E fecha aki ta un “ATV dag” y hopi empleado den enseñansa 
ta cuestiona si esaki ta corecto of no. 


Dircetiva a haci su sondeo y a bin constata cu e fecha pa 
eleccion no a ser dicidi ainda. Tambe a aserca Director di 
Directie Onderwijs y a confirma cu nan ta trahando riba esald. 
Un “ATV dag”, esta un dia di “Arbeidstijdsverkorting” ta 
derecho di empleado como un forma di pago pa dianan cu 
gobierno deb’e. 

Pues no por kita un “dia dia pago” for di nan. 

E dia riba su mes no ta liber, pero maestronan ta haya e dia 
liber pa seguridad di alumno y studiantenan y tambe pa mo- 
tibo cu mayoria edificio di scol ta ser usa pa ciudadanonan 
bay vota. 

SIMAR ta sigur cu pronto e pueblo votador di Aruba lo tende 
cua t’e fecha definitivo di eleccion di e proximo Gobierno 
y dimes lo tende cua fecha lo bira e “ATV dag” definitivo. 

SIMAR mester tin un tild pasenshi, pasobra asina leu cu nos 
sa, Prome Minister Mike Eman a anuncia caba, cu eleccion 
lo ta un siman prome, esta dia 22 di september. Kier men, e 
empleadonan publico lo no perde nan ATV-dag. 

